Vedtagne tekster - Reglerne for deltagelse og formidling i Horisont 2020 ***I - Torsdag den 21. november 2013\nProcedure : 2011/0399(COD)\nDokumentforløb : A7-0428/2012\nReglerne for deltagelse og formidling i Horisont 2020 ***I\nEuropa-Parlamentets lovgivningsmæssige beslutning af 21. november 2013 om forslag til Europa-Parlamentets og Rådets forordning om reglerne for deltagelse og formidling i "Horisont 2020 – rammeprogram for forskning og innovation (2014-2020)" (COM(2011)0810 – C7-0465/2011 – 2011/0399(COD))\n— der henviser til Kommissionens forslag til Europa-Parlamentet og Rådet (COM(2011)0810),\n— der henviser til artikel 294, stk. 2, og artikel 173 og 183 og 188, stk. 2, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C7-0465/2011),\n— der henviser til udtalelse fra Revisionsretten af 19. juli 2012(1),\n— under henvisning til udtalelse fra Det Europæiske Økonomiske og Sociale Udvalg af 28. marts 2012(2),\n— der henviser til betænkning fra Udvalget om Industri, Forskning og Energi og udtalelser fra Udenrigsudvalget, Udviklingsudvalget og Budgetudvalget (A7-0428/2012),\nEuropa-Parlamentets holdning fastlagt ved førstebehandlingen den 21. november 2013 med henblik på vedtagelse af Europa-Parlamentets og Rådets forordning (EU) nr. .../2013 om reglerne for deltagelse og formidling i "Horisont 2020 – rammeprogram for forskning og innovation (2014-2020)" og om ophævelse af forordning (EF) nr. 1906/2006\n(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) nr. 1290/2013).\nErklæring om direkte omkostninger i forbindelse med store forskningsinfrastrukturer\nTil imødekommelse af interessenternes krav forpligter Kommissionen sig til at behandle spørgsmålet om direkte omkostninger i forbindelse med store forskningsinfrastrukturer efter de i denne erklæring beskrevne retningslinjer.\nRetningslinjen for direkte omkostninger ved store forskningsinfrastrukturer inden for Horisont 2020 vil gælde for omkostningerne ved store forskningsinfrastrukturer med en samlet værdi af mindst 20 millioner EUR for en given tilskudsmodtager, opgjort som summen af de historiske aktivværdier for de enkelte forskningsinfrastrukturer, som de fremgår af den pågældende tilskudsmodtagers sidste afsluttede balance forud for datoen for undertegnelsen af tilskudsaftalen, eller opgjort på grundlag af omkostningerne ved leje eller leasing af forskningsinfrastrukturerne.\nFor værdier under denne tærskel vil retningslinjen for direkte omkostninger ved store forskningsinfrastrukturer ikke finde anvendelse. Individuelle udgiftsposter kan opgives som støtteberettigede direkte omkostninger i overensstemmelse med de relevante bestemmelser i tilskudsaftalen.\nGenerelt vil enhver omkostning kunne opgives som direkte omkostning, hvis den både opfylder de generelle kriterier for støtteberettigelse og er direkte knyttet til gennemførelsen af aktionen og derfor kan henregnes direkte til den.\nFor en stor forskningsinfrastruktur, der anvendes til et projekt, vil dette typisk gælde for de aktiverede omkostninger og driftsomkostningerne.\n"Aktiverede omkostninger" vil være omkostningerne ved at til at etablere og/eller forny den store forskningsinfrastruktur, samt visse specifikke omkostninger ved istandsættelse og vedligeholdelse af den store forskningsinfrastruktur samt dele eller vigtige integrerende komponenter.\n"Driftsomkostninger"' vil være omkostninger, som tilskudsmodtageren specifikt pådrager sig ved driften af den store forskningsinfrastruktur.\nVisse andre omkostninger vil derimod typisk ikke kunne opgives som direkte omkostninger, men vil anses for at være dækket af den faste godtgørelse for indirekte omkostninger, f.eks. udgifter til leje, leasing eller afskrivning af kontorbygninger og hovedsæder.\nMed hensyn til omkostninger, som kun delvis er forårsaget projektets aktiviteter, kan kun den del, som er målt direkte på projektet, opgives.\nMed henblik herpå skal tilskudsmodtagerens målesystem muliggøre en nøjagtig kvantificering af omkostningens faktiske værdi for projektet (dvs. vise, hvor meget der reelt er forbrugt/brugt til projektet). Dette vil være tilfældet, hvis målingen er baseret på leverandørens faktura.\nMålingen af omkostningen hænger normalt sammen med den tid, der er brugt på projektet, som skal svare til det faktiske antal timer/dage/måneder, hvori forskningsinfrastrukturen er blevet anvendt til projektet. Det samlede antal produktive timer/dage/måneder skal svare til forskningsinfrastrukturens fulde brugspotentiale (fulde kapacitet). Ved beregningen af den fulde kapacitet medtages enhver periode, hvor forskningsinfrastrukturen er brugbar, men ikke brugt. Dog skal der ved beregningen af den fulde kapacitet tages behørigt hensyn til faktiske begrænsninger såsom infrastrukturens åbningstider og tid, der hengår med reparation og vedligeholdelse (herunder kalibrering og testning).\nHvis en omkostning på grund af tekniske begrænsninger kun kan måles direkte på forskningsinfrastrukturen, men ikke direkte på projektet, vil et acceptabelt alternativ være at måle denne omkostning i enheder af faktisk anvendelse af relevans for projektet, understøttet af nøjagtige tekniske specifikationer og faktiske data og fastsat på grundlag af tilskudsmodtagerens analytiske omkostningsregnskabssystem.\nOmkostningerne og deres direkte forbindelse til projektet skal understøttes af passende dokumentation, der kan sikre et fyldestgørende revisionsspor.\nTilskudsmodtageren kan eventuelt påvise den direkte forbindelse via fyldestgørende alternative bevismidler.\nKommissionens tjenestegrene vil anbefale bedste praksisser for direkte måling og dokumentation (f.eks., for aktiverede omkostninger: regnskaber ledsaget af den afskrivningspolitik, tilskudsmodtageren anvender som en del af sine sædvanlige regnskabsprincipper, omfattende en beregning af aktivets potentielle anvendelse og økonomiske levetid og dokumentation for dets faktiske anvendelse i forbindelse med projektet, og, for driftsomkostninger: specifikke, tydeligt mærkede fakturaer relateret til den store forskningsinfrastruktur, kontrakt, projekttid etc.)..\nKommissionen vil på anmodning af en tilskudsmodtager med store forskningsinfrastrukturer og under hensyntagen til de disponible ressourcer og princippet om omkostningseffektivitet være villig til at foretage en forhåndsvurdering af tilskudsmodtagerens metode til beregning af direkte omkostninger på en enkel og gennemsigtig måde, af hensyn til retssikkerheden. Der vil ved efterfølgende revisioner blive taget fuldt hensyn til sådanne forhåndsvurderinger.\nDesuden vil Kommissionen nedsætte en gruppe bestående af repræsentanter fra relevante interesseorganisationer til evaluering af retningslinjen.\nKommissionen bekræfter, at den straks vil vedtage retningslinjen for direkte omkostninger ved store forskningsinfrastrukturer, når Horisont 2020-forordningerne er blevet vedtaget.\nErklæring om retningslinjer vedrørende kriterierne for anvendelse af "bonusordningen"\nFor så vidt angår spørgsmålet om bonusmidler er det Kommissionens hensigt at udstede retningslinjer vedrørende kriterierne for anvendelse heraf, så snart forordningen om reglerne for deltagelse og formidling i Horisont 2020 er vedtaget.\nErklæring om "den hurtige vej til innovation" ("Fast track to Innovation" - FTI)\nKommissionen agter at gøre pilotprojektet FTI tilstrækkeligt synligt i forsknings- og innovationskredse via oplysnings- og formidlingsaktiviteter forud for indkaldelsen af forslag til pilotprojektet i 2015.\nDet er ikke Kommissionens hensigt på forhånd at begrænse varigheden af FTI-aktioner. Der skal ved vurderingen af et forslags "gennemslagskraft" tages tilstrækkelig hensyn til faktorer såsom tidsfølsomhed og den internationale konkurrencesituation for at sikre den fleksibilitet, som de forskellige særpræg ved forskellige områder af anvendt forskning nødvendiggør.\nUd over den tilbundsgående vurdering, der skal foretages som led i den foreløbige evaluering af Horisont 2020, vil FTI-pilotprojektet blive genstand for en løbende overvågning af alle praktiske aspekter vedrørende indsendelse, evaluering, udvælgelse og budgettering af forslag efter FTI-indkaldelsen med virkning fra den første skæringsdato i 2015.\nFor at sikre, at pilotprojektet kan blive effektivt, og at der kan gennemføres en ordentlig evaluering, kan det blive nødvendigt at støtte op til hundrede projekter.\nErklæring ad artikel 3 og 4\nDet er Kommissionens hensigt, at tilskudsaftalen skal indeholde henvisninger til den nationale lovgivning vedrørende aktindsigt i dokumenter og fortrolighed, med henblik på at finde en passende balance mellem de forskellige interesser.\nErklæring ad artikel 28(mulighed for en 100% godtgørelsessats for ikke-udbyttegivende retlige enheder i forbindelse med innovationsaktiviteter)\nKommissionen bemærker, at også ikke-udbyttegivende enheder kan udføre markedsnære økonomiske aktiviteter, og at en subsidering heraf kan skabe forvridninger på det indre marked. Kommissionen vil derfor foretage en forhåndsvurdering af, om de støtteberettigede aktiviteter er af økonomisk karakter, om der er sikkerhed for, at der ikke forekommer krydssubsidiering af de økonomiske aktiviteter, og om finansieringssatsen for de støtteberettigede økonomiske aktiviteter har negative virkninger for konkurrencen på det indre marked, som ikke opvejes af deres positive virkninger.\nErklæring ad artikel 42\nDet er Kommissionens hensigt i standardtilskudsaftalen at fastsætte tidsfrister vedrørende beskyttelse af resultater under hensyntagen til tidsfristerne i RP7.


Bouquinerie (La) (Bordeaux, Frankrig) - anmeldelser\nSøg Europa›Frankrig›Nouvelle-Aquitaine›Gironde›Bordeaux›Forslag til aktiviteter i Bordeaux›Bouquinerie (La)\nNr. 76 af 79 Shopping i Bordeaux Gave- og specialbutikker, Shopping Skriv en anmeldelse\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Adresse: 44 Place Gambetta, 33000, Bordeaux, Frankrig Telefonnummer:\n+33 5 56 01 09 10 Forbedr denne registrering\nTilføj billede Har du været her: Bouquinerie (La)? Vær den første til at dele din oplevelse! Skriv en anmeldelse\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Skal jeg købe billet til mit spædban? Hvordan kommer jeg dertil med offentlige transportmidler? Er der en restaurant eller café på stedet? I nærheden af Bouquinerie (La) Bedst bedømte seværdigheder i nærheden 24 anmeldelser Théâtre Trianon\n54 anmeldelser Marche des Grands Hommes\n334 anmeldelser Raviolon


En giftig cocktail i byggeriet - Danske Tegl\nByggeriet har længe haft fokus på klimaforandringer og behovet for bortledning af vand fra gader og stræder, men hvad med selve bygningerne? Tager vi i dag tilstrækkeligt højde for, at de skal kunne klare at stå ude i fremtidens vejr?\nTilbage i starten af 2000 stod kampen blandt rådgiverne om, at vinde den nye dagsorden: at imødekomme konsekvenserne af klimaforandringerne. Det var på det tidspunkt langt mere hipt at tale om ”Storm Water Management” end om ”Bæredygtighed” og fokus var naturligt rettet mod at bortlede vand effektivt. Det er fortsat relevant, for vildere vejr er på vej. Det kan man læse i rapporterne fra IPCC, der hører under WHO og UN. I prognoserne for klimaforandringernes konsekvenser frem mod 2050, er der udsigt til mere ekstremt vejr med mere intens og kraftig nedbør, højere temperaturer, stadig mere voldsomme storme og stigende vandstande. Det stiller ikke kun krav til kloakker, gader og stræder, men i høj grad også til vores bygninger.\nRapporterne fra IPCC lister 16 kategorier, der på grund af deres økonomiske og menneskelige konsekvenser, anses for særligt kritiske. Der angives på den baggrund en række nødvendige tiltag, der skal imødekomme konsekvenserne af vejrforandringerne. Seks af punkterne er forhold der direkte eller indirekte vedrører bygninger.\nDer peges bl.a. på nødvendigheden i at sikre sunde og trygge boliger for fremtidens generationer, behovet for at undgå sygdomme som konsekvens af bygningsskader, behov for at undgå voldsomme præmiestigninger til forsikring, behov for nye retningslinjer og standarder for bygningskonstruktion og det påpeges, at sociale og politiske tiltag er nødvendige for at løfte opgaven.\nVi taler altså bare ikke om, at etablere smukke græsser og solceller på taget, men om at sikre at bygningerne kan tåle at stå ude i 2050, at designet er gennemtænkt, at de står de rigtige steder osv. For det er hård kost der er i vente.\nDesværre fraviger vi i stigende grad de gode gamle grundregler indenfor byggeteknik, samtidig med, at vi i vid udstrækning udfordrer materialerne til det yderste. Det er en giftig cocktail, som skal adresseres. For det er vores private og nationale formue, som vi eksperimenterer med.\nHistoriske højhuse som pilotforsøg\nKlimabetingelserne på toppen af højhusene svarer til fremtidens hårde vejr. Her har vinden frit spil, der er kraftig slagregn og ingen nåde at hente i forhold til temperaturen. Disse bygninger kan således levere ”real life” testdata på konsekvenserne af fremtidens vejr på bygninger. Et nærmere kig på disse bygninger, hvor de ældste oftest er bygget i mursten og tegl, viser at de klarer de ekstreme forhold rigtig godt og at det vil fortsætte sådan længe endnu. Der eksisterer altså løsninger på klimaskærme, som vi kan have tillid til kan klare at stå ude i ekstremt vejr i rigtig mange år.\nSmukke facader i trygge byrum\nDer sker i disse år mange spændene tiltag i vores byrum for, at sikre trivsel og tryghed i vores byer. Arkitekter, entreprenører, bygherrer og anlægsarkitekter har travlt med, at udvikle det ene spændende projekt efter det andet. Erfaringen har nemlig vist, at bygningsdesign og materialevalg har stor indflydelse på gadens liv. I de lune gader mellem murstenshusenes æstetiske facader, opleves en helt speciel stemning og aktivitet, som byens beboere ubevidst søger.\nLad os tjekke vejrudsigten, genopdage nogle af de gamle byggetekniske dyder og bygge for fremtiden.


Her lægger Miri-Ann Beuschel sine penge: »Der er en ubehagelig vibration i sæsonpræget mode« / Interview\nSkuespiller Miri-Ann Beuschel er syg med hud- og hårplejeprodukter. Men hun nægter at kaste sine penge efter Kähler-vaser og Royal Copenhagen.\nMiri Ann Beuschel. (Foto: Tue Blichfeld/Soundvenue)\nMiri-Ann Beuschels mentale helbred har nydt godt af den kollektive pauseknap, corona-krisen har været. Skuepilleren, der er kendt fra serier som ‘Doggystyle‘, ‘Parterapi‘ og ‘Helved‘, har brugt tiden og sine penge på velvære, fortæller hun. Og lige når det kommer til skønhedsprodukter, står forfængeligheden i vejen for minimalismen.\nNår det kommer til hendes garderobe, forsøger hun til gengæld at få mest muligt ud af det, hun har, ved at rotere de samme stykker på nye måder. For hende handler bæredygtighed nemlig først og fremmest om at kende sig selv. Hvis du ved præcis, hvad du kan lide, og hvad der klæder dig, ja, så »køber du ikke tøj og ting for at imponere andre eller noget, som ender med at samle støv i dit skab«, lyder det fra skuespilleren, der senest har spillet med i ‘Vores mand i Amerika‘ og netop har afsluttet optagelserne på 2. sæson af GG Horsens.\nHer fortæller hun, hvor hun lægger sine penge, og hvad de oftest går til.\nHvad er det seneste, du har købt?\n»Det er en rød Aby Day shoulder bag fra Chloé. Det er min første rigtige designertaske, og jeg købte den en aften i Illum, hvor jeg gik rundt og sundede mig efter en veloverstået casting. Den er både funktionel og iøjnefaldende smuk uden at være for logo-flashy og overgjort. Og så er det en lykke-amulet; når jeg har den på armen, behandler personale mig ekstra godt og mange fremmede mænd beundrer på afstand i stedet for at lægge an på mig i offentligheden. Det er underligt, det skal være sådan, men det er en realitet, jeg for længst har affundet mig med og nyder godt af«.\nHvordan har du brugt dine penge under corona?\n»Coronakrisen har påvirket mig både negativt og positivt. Selvom jeg bekymrer mig mere om mine forældres helbred og savner at kunne tage ud og danse en hel nat, så har mit mentale helbred nydt godt af den kollektive pauseknap i samfundet. Jeg har givet mere efter for mine forbrugsvaner og prioriterer selvpleje endnu højere. Det har sjovt nok også genereret mere overskud, flere jobs og flere penge. Jeg har sparet mange penge på transport og på MobilePay-overførsler til fællesting, jeg alligevel aldrig rigtig ender med at tage del i. Jeg vil hellere spise frugt, drikke kokosvand og stege øko-bøffer hjemme i mit eget køkken end at bruge penge på gin og tonics, cafe latte og oversaltet café mad«.\nMiri-Ann Beuschel i Doggystyle.\nHvad er dit bedste køb nogensinde?\n»Det var et stort kolonihavehus i Roskilde, da jeg var 22 år. Jeg boede der i 3 år og sparede tusindvis af kroner i husleje. Det var den bedste investering, jeg kunne gøre for mig selv på daværende tidspunkt, hvor jeg havde brug for masser af natur, ro og åndeligt frirum«.\nHvad er dit livs dummeste køb?\n»Det ved jeg ikke. Jeg kender mig selv godt, og ved hvad jeg kan lide og kommer til at bruge. Men jeg har sikkert spildt mange penge ved at give ting væk i stedet for at tænke i egeninteresse og sælge dem. Men jeg kan godt lide det sådan. Lækre ting og ressourcer skal cirkulere«.\nHvad betyder bæredygtighed for dig?\n»For mig handler det om at kende sig selv og leve uden unødigt spild. Hvis du ved præcis, hvad du kan lide, køber du ikke tøj og ting for at imponere andre eller noget, som ender med at samle støv i dit skab. Jeg holder mig langt væk fra de store fast fashion-kæder og trends generelt. Jeg synes, der er en ubehagelig vibration i sæsonpræget mode. Og så støtter jeg aldrig den konventionelle svine- og kvægproduktion med en eneste krone«.\nHar du nogen laster på det område?\n»Ja, helt klart mit forbrug af hud- og hårpleje. Der står mange forskellige shampoo-flasker, cremer og serummer på mit badeværelse derhjemme, og de bliver alle brugt til forskellige lejligheder og behov. Selvom jeg sorterer mit affald og plastikemballage, så ved jeg, det er mere bæredygtigt bare at bruge en sæbe-bar og en olie. Men jeg er for forfængelig til at være minimalist på dét område«.\nHvilke former for forbrug kan bringe dit pis i kog?\n»Folk, der bruger penge på stoffer og lattergas. Jeg begriber ikke, at man frivilligt vil bruge så mange penge på at beskadige sit nervesystem og belønningssystemet i hjernen – det, vi oplever lykke, kærlighed og samhørighed med andre igennem. Og det er ofte de samme mennesker, der gør nar ad dem, der naturligt udtrykker glæder og ekstase over de små ting i livet. Jeg forstår godt brug af substanser, hvis man har traumer eller selvmedicinerer, men jeg bliver vred, når folk fylder sig med stoffer af åndelig kedsomhed og bare for at have det sjovt. Det, synes jeg, er fantasiløst. Og så sætter det også mit pis i kog, når folk holder stille længe i en tændt bil uden at slukke motoren«.\nNicole 🦢🎬 I had an arthouse moment today.. before jumping back into the fast paced cartoonish comedy we’re creating 👧🏼 it’s really liberating for someone like me to work this way, where minor technical details are insignificant and everything (including the acting) is big and colourful 🦜 it’s a much needed experience, one I wish every sensitive auteur would try at least once 🤪🐎💨 @gghorsens @mr_urup @wasabi_film @teamplayersagency\nA post shared by Miri-Ann Beuschel (@miriannbeuschel) on Sep 3, 2020 at 8:35am PDT\nGår du op i mode?\n»Jeg ville egentlig gerne gå op i mode, men jeg er petit og har et meget kort torso, og med mine proportioner ser jeg bare fjollet ud i skandinavisk modetøj. Jeg synes også, at meget mode er baseret på idealer, der virker undertrykkende og ekskluderende overfor bestemte kulturer, og det bliver hurtigt kedeligt. Jeg går nok mere op i materialer, snit og personligt udtryk, end jeg går op i mode. Men det betyder ikke, jeg altid har god smag. Hoveddelen af min garderobe består af feminine looks, der sidder pænt i taljen og er af gode, naturlige materialer: ordentlige knapper, syninger og overflader, der ikke ser billige ud. Men den anden del af min garderobe er fjollede stykker tøj i stærke farver, som et Hello Kitty-tracksuit fra Converse. Jeg klæder mig enten som et elegant medlem af samfundet eller en regnbuefarvet is. There is no in between«.\n»Gode produkter fra eksempelvis John Masters Organics, Mizon, Jurlique, Dermalogica, Redken, Tromborg, Philip B. … jeg kunne blive ved. Jeg har haft en tendens til at fokusere meget på andres behov og humør, og skønhedspleje har været min foretrukne måde at bringe fokus tilbage til mig selv i dagligdagen. Mine nærmeste driller mig kærligt og siger: »Du er ligesom Nilens dronning, der bader i mælk og honning««.\nHvad karakteriserer dine forbrugsvaner?\n»Jeg er ikke god til at spare op, og jeg er ikke god til at gå i genbrug. Jeg kan godt lide nyt, men så bruger jeg det også, til det ikke kan mere. Jeg har ikke et gigantisk klædeskab, men jeg er god til at mikse og matche, hvad jeg har. Og det sker derfor ofte, at folk siger: »Ej, hvor er den fin, er den ny?«, selvom det er de samme stykker, jeg roterer på nye måder«.\nOg hvad med din generations forbrugsvaner?\n»Karakteristisk for min generation er nok, at de er mere bevidste og samvittighedsfulde. Det er fantastisk, at det er blevet normen. Men de er heller ikke bange for at bruge penge på tøj og jakker, der får dem til at se sjuskede og formløse ud. Jeg har svært ved at forstå appellen ved hipsterkulturen, hvor man bruger mange penge på at se fattig og ydmyg ud. Det synes jeg, der er noget uærligt ved. Det er måske bare, fordi jeg selv kommer fra en husholdning, hvor pengene var meget små, og alt tøj var arvet. Så provokerer det mig en smule at se folk fra mere ressourcestærke familier dyrke det fattige look, fordi det åbenbart skulle være mere autentisk. Så kan jeg egentlig bedre forholde mig til flashy rigdom, slikhår og Hermes-bælter. Men fred være med det. Different strokes for different folks«.\nHar du en yndlingsbutik?\n»Tommy Hilfiger for jeans og jakker, Crās for skjorter og kjoler, Samsøe Samsøe for strik og Rosemunde for bluser. Min guilty pleasure er Fashion Nova. Det er en billig tombola af udskejet tøj og ikke godt for miljøet. Men det er det eneste sted, jeg kan finde festlige, sjove toppe i små nok størrelser, der stadig er formet til kvinder med barm«.\nEr der noget, du vil anbefale andre at købe?\n»Tøj, der sidder flatterende på deres individuelle kropsform. Og i materialer, der også ser pæne ud i dagslys og efter et par vaske. Det er meget vigtigere for ens udtryk end at have 15 par trendy sneaks og den samme Gucci taske. Og så vil jeg anbefale at købe en god dagcreme med høj solfaktor, sund økologisk mad og en ordentlig hudplejerutine. Det behøver ikke være mega dyrt«.\nEr der noget, du nægter at kaste penge efter?\n»Kähler-vaser og Royal Copenhagen. Måske kommer det en dag. Jeg tvivler stærkt. Jeg er simpelthen ligeglad. Jeg vil hellere have noget kikset og råt stående, som har en historie. Eller simpelthen bare undvære«.\nA post shared by Miri-Ann Beuschel (@miriannbeuschel) on Aug 7, 2019 at 9:24am PDT\nHvad køber du af ikke-fysiske genstande?\n»Jeg interesserer mig meget for personlig vækst og udvikling, og hvis jeg støder på en ildsjæl eller ‘lightworker’ på youtube eller på en blog, som deler ud af deres viden om eksempelvis traume-heling, så køber jeg deres ydelser. Det kan være guidede meditationer eller e-bøger. Jeg genkender andre empatiske sjæle, når jeg møder dem, og jeg ved hvor meget personlig smerte, der ligger bag al den visdom, de giver videre til andre. Her mener jeg ikke selvudnævnte guruer og pseudovidenskabelige “eksperter”, men groundede mennesker der har omsat dårlige oplevelser og livsvilkår til lærdom. De fortjener at blive betalt for deres terapeutiske arbejde, som har et kæmpe potentiale til at løse mange samfundsproblemer – som blandt andet overforbrug og grådighed på globalt plan, som jeg tror har rod i frygt og mangelfølelse. Jeg kan godt lide, når der bliver talt for at se indad og tage fat ved roden af problemet. De er en slags skjulte helte, der heldigvis er ved at opnå mere bred anerkendelse. Nogle nævneværdige favoritter er Jeff Brown, Bethany Webster, Lisa A. Romano, Pamela Kribbe og Chloe«.\nHvis man ser bort fra prisen, hvad vil du så allerhelst eje?\n»En lejlighed i Californien ved havet og en midt i Moskva. Og så ville jeg have en hest igen … eller to«.\nHvad har du ejet i længst tid?\n»En lang Patricia Pepe-jakke, min far købte til mig i Silkeborg på udsalg, efter jeg havde fået 13 i mundtlig dansk til min 9. klasses eksamen (dengang man stadig kunne få 13). Han gav mig den med sådan en stolthed og ømhed. Det var i 2007. Trods sin egen opvækst og begrænsninger har min far altid påskønnet fine ting. Han har tænkt positivt og ønsket mig adgang til andre muligheder i livet. Det er måske den eneste materielle genstand, jeg aldrig vil skille mig af med«.\nHvad bliver dit næste investering?\n»En god seng. Jeg er lige flyttet ind i en ny lejlighed og sover på sofaen i stuen. Og så bliver det en togbillet til Jylland for at besøge nogle mennesker, jeg holder meget af«.\nHer lægger jeg mine penge med Soleima: »Who knows, måske køber jeg om 20 år en hestefarm på…


Jakker til drenge | adidas DK\nBørn 4-8 år(48)\nLille Børn 1-4 år(5)\nUngom 8-16 år(84)\nFitness og Træning(48)\nLavet med genanvendt materiale(53)\nTrack Suit Woven jakke\nJakker til drenge følger dit barn med tidløs stil hele året igennem\nEn række af verdens førende fodboldklubber og fodboldlandshold er iklædt adidas, også når det gælder jakker og opvarmningsjakker. Så du finder naturligvis jakker til drenge med de officielle klub- eller forbundslogoer her. De er alle fremstillet i behagelige, bløde stoffer og er en perfekt måde vise hvor barnets interesse ligger når det kommer til fodbold. Naturligvis er disse, i lighed med øvrige jakker, primært fremstillet af genanvendt polyester, som sænker emissionerne og nedsætter ressourceforbruget, eller af bomuld fremstillet i overensstemmelse med Better Cotton-initiativets kriterier omhandlende bæredygtig produktion. Flere af jakkerne fungerer også som regnjakker og her er også isolerende jakker til drenge med varmt for til koldt vejr, såvel som deciderede dunjakker. En del af jakkerne har også specielle reflekterende effekter som kan øge sikkerheden når det begynder at blive mørkt, eller tidligt om morgenen.\nMasser af farver på jakker til drenge\nHer er uanset hvilken type af jakke dit barn er vild med, også mulighed for at vælge mellem en mængde farver så det er til at finde noget der enten matcher træningsdragten, favoritfarven eller som din dreng bare godt kan lide. Du kan også vælge om du vil iføre barnet en jakke, hvor logoet er diskret eller vælge fra den helt anden lejr hvor logoet nærmest fylder hele jakken. Først og fremmest støder du her på det kendte Trefoil logo, men også Badge of Sport logoet og 3-Stripes finder du på flere af jakkerne her. Her er også jakker med og uden hætte, så anvendelsesmuligheder i sandhed er mangfoldige. Er du til en af klubjakkerne, så kan du naturligvis også få resten af udrustningen fra adidas, så du ligner forbillederne på fodboldbanen. Uanset hvad du vælger, så giver adidas dig muligheder, så dit barn kan danne sin helt egen stil, eller kopiere sit foretrukne hold med elegance og coolness.


Archibald i stedet for Lech. Med et nyt navn i et nyt liv .ru * Om dyr\nEn glad hund sender hilsner hjemmefra til alle, der bekymrede sig for ham for to år siden.\nSommeren 2017 i Dedovsk kom en slank fyr, en voksen mand af racen Cane Corso, til hytterne. Hvem han kom fra, vidste ingen. Hunden udviste ikke aggression, den blev ikke kørt væk, fodret, kiggede efter ejere.\nFamilien, i det landsted, hvor korserne midlertidigt blev bosat, kaldte ham Archibald. De sagde, at fyren ville være heldig med et så stolt modigt navn. Men folk kunne ikke efterlade en hund for sig selv og henvendte sig til de frivillige fra Moskva-teamet til at hjælpe Cane Corso “KORSO-TEAM”.\nHunden viste sig at være ædelt blod. Lærede om stigmatiseringens oprindelse. Archie - fra katteriet "Fra mesternes dynasti." Hunden var på det tidspunkt fem år gammel, og hans navn var Lyokha. Forresten, opdrætter E. Gaidukova, efter at have hørt om hændelsen, betalte først for overeksponering for halen.\nSnart blev de omstændigheder, hvorpå hunden blev "forældreløs", kendt. Den første ejer Lyokha gik i fængsel. Og kona havde ikke brug for et kæledyr, og hun gav doggie til nogle mennesker i Dedovsk. Fra dem tilsyneladende slap også Archie Lech. Men de forsøgte ikke engang at lede efter en hund: Der var ingen annoncer med den manglende hale hverken på Internettet eller på gaderne i en lille by nær Moskva.\nArchibald var heldigvis ikke længe tegnet. Nye ejere blev hurtigt fundet og tog fyren med hjem. Forresten fortsatte de med at ringe til Pet Archie. De tænkte: dette kaldenavn passer til en hund og bringer ham held.\nArchies kuratorer er glade for ham. De bemærker, hvordan halen kom sig: den vejer ikke mere end 30 kg (KORSO TEAM-frivillige så den så tynd for første gang). Og metthed og en tilfreds nonchalant slags doggie "til ansigt".\nVær glad, Archibald, i dit nye liv!\nSe videoen: Magtens Korridorer og TV-2: Eventyr for drømmere (April 2021).


Album - ComicWiki\nOrdet blev i århundreder brugt om de hvidkalkede tavler, som man brugte i Romerriget. Efter at tavlerne ikke mere var hvide, blev ordet brugt om bøger med lister og oversigter. Således er album studiosorum universiteters indskrivningsprotokol.\nAlbum bliver i dag brugt om bøger med samlinger af forskellig slags. Der er især tale om bøger med oprindelig hvide sider, som udfyldes med det, man samler på, f.eks. fotografier, tegninger, papirklip, autografer, klistermærker, frimærker, mønter eller grammofonplader.\nEt tegneseriealbum er en tegneseriepublikation, som i udstyr ligger mellem et hæfte og en indbunden bog. Omslaget er oftest af karton, og trykkekvaliteten er på højde med bøger. Et meget almindeligt brugt format er omkring 22 × 29½ cm og 52 sider.\nDen Danske Ordbog definerer tegneseriealbum som "stort tegneseriehæfte der er limet i ryggen". Denne snævre definition udelukker f.eks. nogle af fart og tempo-albummene fra at være album!\nPolitikens Ord med historie - ISBN 9788756754170\nHentet fra "https://comicwiki.dk/index.php?title=Album&oldid=282814"\nSiden blev sidst ændret kl. 14:56, 14. juli 2018.


I fredags, 7/8/2020, modtog Institut for Matematik to nyheder, en god og en dårlig.\n12.08.2020 | Jacob Schach Møller\nI fredags, 7/8/2020, modtog Institut for Matematik to nyheder, en god og en dårlig. Den dårlige nyhed var at Aarhus Universitet minimerer fysisk tilstedeværelse for studerende og medarbejdere i foreløbig 2 uger indtil den 23. august, som led i at bremse smittespredning i Aarhus. Den gode nyhed var, at vi fik sat tal på hvor mange studerende, der har accepteret tilbud om studieplads i første runde på en af de tre uddannelser, der er forankret ved Institut for Matematik. Det er særdeles positive tal over hele linjen.\n245 nye studerende har accepteret tilbud om studieplads hos os, hvilket er en 51 % stigning i forhold til de 162 der accepterede tilbud om optag i 2019. Tallene for de enkelte uddannelser kan ses i tabellen.\nOptag for 2020\nAccepterede tilbud 2019\nAccepterede tilbud 2020\nMatematik 61 88 44%\nMatematik-Økonomi 71 104 46%\nDatavidenskab 30 53 77%\nTotal 162 245 51%\nEn betragtelig del af stigningen kan tilskrives de tiltag Aarhus Universitet iværksatte efter aftale med Uddannelses- og Forskningsministeriet for at oprette flere studiepladser på udvalgte uddannelser, i forventning om øget søgning i kølvandet på corona pandemien. Havde vi kørt uændret efter den originale plan for denne optagelsesrunde, havde vi haft et samlet loft på 180 studiepladser, med et højere minimums karakterkrav til kvote 1 ansøgere. Med andre ord, vi har som et led i det øgede optag, taget 37% flere studerende ind end vi ville have gjort, havde vi gennemført optagelsesrunden som oprindelig planlagt.\nUddannelserne i Datalogi og IT produktudvikling forankret ved Institut for Datalogi har ligeledes undergået en væsentlig vækst på 22% i det totale antal accepterede studiepladser i første runde. Antallet af accepterede studiepladser på tværs af NAT's tre IT uddannelser, datalogi, datavidenskab og IT produktudvikling, er således steget med 34%.\nTrods de hurtigtskiftende omstændigheder og retningslinjer glæder vores mentorer og tutorer, som sammen skal stå for introduktionsdagene, sig til at tage imod de nye studerende i slutningen af august.


Geraint Thomas: Vores erfaring er vigtig Fel... | Feltet.dk\n17. juli 2019 13:54Foto: Sirotti\nWalisiske Geraint Thomas og hans Ineos-hold har indtil videre kørt som en velsmurt maskine i dette års Tour de France, og det kan meget vel skyldes briternes enorme erfaring, vurderer sidste års vinder.\nSom et af de få hold har Ineos endnu ikke været i problemer i dette års Tour de France.\nDet britiske hold, der af mange er udset som løbets absolutte topfavoritter, råder over både sidste års vinder Geraint Thomas og kometen Egan Bernal, men også holdets øvrige ryttere er ganske erfarne, og den erfaring kan vise sig at blive vigtig.\n”Vi har enormt meget grand tour erfaring på dette hold, så vi vil ikke tillade os selv at blive selvtilfredse - Vi fokuserer bare på hver enkelt etape og giver os selv de bedst ulige chancer for at vinde, når vi kommer til Paris. Jeg føler ikke et ekstra pres i år,” siger Geraint Thomas og fortsætter:\n”Vi har meget sejrserfaring på dette hold, gutterne ved, hvad det kræver at komme over sejrsstregen i Tour de France - Den erfaring er meget vigtig i et løb som dette. Vi er altid forberedte til dette løb - vi har ét mål. Andre hold kører efter etapesejre, men vores eneste mål er at forsøge at vinde Touren,” lyder det fra sidste års vinder.\nGeraint Thomas medgiver da også, at de første ti løbsdage er forløbet mere eller mindre som holdet kunne have håbet, og waliseren ser egentlig kun ét punkt, der kunne have gjort starten endnu bedre.\n”At have vundet tid på vores klassement-konkurrenter er stort og en god bonus, men nu starter de rigtig hårde etaper. Det har været ti gode dage. Det ville have været bedre, hvis vi var et par sekunder efter Alaphilippe, men vi er tilfredse med måden, vi har kørt på indtil nu,” lyder det fra Thomas, der regner med at få flere svar om Alaphilippe i løbet af de kommende dage.\n”Vi vil vide meget mere om Alaphilippe efter den anden hviledag, men han har kørt et flot løb indtil videre. Vi får at se, hvordan han kører - det er også uvist for ham selv, så det bliver en interessant anden uge,” siger den 33-årige brite.\nGeraint Thomas bragte sig i den gule trøje på 11. etape i sidste års Tour de France, da han vandt den hårde etape til La Rosiére. At det udfald gentager sig på dagens etape, er ikke videre sandsynligt. Du kan læse hele vores optakt til dagens etape her.


Fladfisken Frede - Podcast - iTunes Danmark\nLulu Harteg Jacobsen\n© 2015 HARTEG JACOBSEN\n#42 i Top Audio Podcasts > Børn og familie\nHør historien om Fladfisken Frede nu.\nFladfisken Frede føler sig ensom. Han er træt at at blive overset, fordi han er så flad at alle kigger forbi ham. Han kan heller ikke byde en sild på boblevand - fordi han er flad! Med tiden mister han helt troen på, at han kan få en ven. En dag beslutter han sig for noget at gøre noget drastisk.... Denne lille humoristiske fortælling sætter ord på det at føle sig trist, ensom og anderledes - og glæden ved at få en ven. Fladfisken Frede kan nydes af alle aldersgrupper, men egner sig især til mindre børn (4-9 år).\nOplæst og skrevet af Lulu Jacobsen.\nProduceret af Adam Jacobsen.\nUdgivelsesdato: 26/7/2015 02.21.00\nFladfisken Frede føler sig ensom. Han er træt at at blive overset, fordi han er så flad at alle kigger forbi ham. Han kan heller ikke byde en sild på boblevand - fordi han er flad! Med tiden mister han helt troen på, at han kan få en ven. En dag beslutter han sig for noget at gøre noget drastisk....\nDenne lille humoristiske fortælling sætter ord på det at føle sig trist, ensom og anderledes - og glæden ved at få en ven.\nFladfisken Frede kan nydes af alle aldersgrupper, men egner sig især til mindre børn (4-9 år).\nMine børn elsker den ❤\nDe har hørt den mindst 5 gange 🎧👂🏼👂🏼😀\nGod dejlig lille fortælling\nJeg hører den hver aften, inden jeg går i seng. :)\n© 2022 Chartoo. Fås i iTunes. Produkt priser og tilgængelighed er nøjagtig som på 21/1/2022 08.42.14 og kan ændres. Alle oplysninger, pris og tilgængelighed, der vises på iTunes på købstidspunktet, vil gælde for salg af dette produkt. Apple, Apple-logoet, Apple Music, iPad, iPhone, iPod, iPod touch, iTunes, iTunes Store, iTunes U, Mac og OS X er varemærker tilhørende Apple Inc., som er registreret i USA og andre lande. Apple Books, App Store og Mac App Store er servicemærker af Apple Inc. IOS er et varemærke eller registreret varemærke tilhørende Cisco i USA og andre lande og bruges under licens. QR Code er et registreret varemærke tilhørende Denso Wave Incorporated i Japan og andre lande. Alle andre varemærker, logoer og ophavsrettigheder tilhører deres respektive ejere.


jannikfriisdk, Forfatter på Personlig træner i Århus\nForfatterarkiv for: jannikfriisdk\nMeanwhile lets just say that we are proud jannikfriisdk contributed a whooping 7 entries.\nIndlæg af jannikfriisdk\nDenne klient har været i et træningsforløb på 18 uger i Performance Gym PT. I dette indlæg giver han sin oplevelse af hele forløbet. Fortæl om dig selv – Hvorfor opsøgte du hjælp? “Jeg har måske haft 5 kilo for meget på sidebenene i 20 år. Eller det vil sige, at det var mit […]\n11. februar 2018 af jannikfriisdk\n14. november 2017 af jannikfriisdk\n3. november 2017 af jannikfriisdk\n30. oktober 2017 af jannikfriisdk\n26. januar 2017 af jannikfriisdk\n22. januar 2017 af jannikfriisdk\n30. september 2015 af jannikfriisdk


Åbent hus Carlsbergbyen\nDu er velkommen til åbent hus hver søndag kl. 13 - 15 i vores showroom på Pasteursvej 7, 1799 København V. Du kan også kigge forbi prøvelejligheden på 29. sal i Bohrs Tårn hver søndag kl. 14 - 15.\nKøbke Hus er et af de fineste eksempler på Carlsberg Byens grundtanke om, at et blandet byggeri giver et mangfoldigt og levende bykvarter. De smukke rødbrune teglstensbygninger rummer nemlig både rækkehuse, lyse lejligheder med altan, kontorer, caféer og et velassorteret supermarked – alt sammen samlet om en hyggelig gård. Ejendommen er nøje afstemt med de historiske omgivelser og rummer 7 rækkehuse og i alt 34 lyse lejligheder i forskellige størrelser og udformning.\nSe lejlighederne i Købke Hus\nSe rækkehusene i Købke Hus\nMægler: Nybolig Projektsalg ved Schlichting & Nielsen A/S. Mæglerne kan arrangere en tur på byggepladsen, hvis du gerne vil se nærmere på de områder, der kan blive dit nye nabolag. Kontakt mæglerne på 2772@nybolig.dk eller tlf. 4458 2300 uden for åbningstid. Heiberg Huse\nHeiberg huse er to smukke bygninger med fælles arkitektoniske træk, der er tegnet af arkitektfirmaet Praksis Arkitekter. Heiberg Huse er de eneste ejendomme i Carlsberg Byen, der har placering i Frederiksberg Kommune - og uanset hvilken bolig du vælger, får du den bedste beliggenhed. Ejendommene er hhv. 3 og 5 etager og falder og rummer i alt 30 boliger med en sublim beliggenhed klods op ad Rahbeks Allé. De lyse boliger fra 80 – 179 m2 har en fleksibel indretning og inviterer dig ud i det grønne – for alle boliger i Heiberg Huse har enten forhave, terrasse eller altan. Det, og den unikke beliggenhed, gør Heiberg Huse attraktiv for alle os, der er både drømmer om højt til loftet, grøn natur og udeliv lige uden for døren.\nMægler: Carlsberg Byen Boligsalg\nLæg vejen forbi boligkontoret og få svar på dine spørgsmål. Mæglerne kan arrangere en tur på byggepladsen, hvis du gerne vil se nærmere på de områder, der kan blive dit nye nabolag. Kontakt mæglerne på boligsalg@carlsbergbyen.dk eller tlf. 2255 1799. Bindesbøll Hus\nBindesbøll Hus tæller 51 unikke boliger med hver sit udtryk, der er tegnet af Praksis Arkitekter. Alle boligerne har franske altaner og enten have, altan, terrasse eller tagterrasse, der bringer naturen helt tæt på, selv når du er indenfor. Her er store og mindre boliger med fleksibel indretning, der kan indfri langt de fleste behov, og beliggenheden er i særklasse: Boligerne ligger Carlsberg Byens nordlige hjørne i rolige, grønne omgivelser med et unikt, børnevenligt gårdmiljø lige på grænsen mellem København og Frederiksberg. Mægler: Carlsberg Byen Boligsalg\nLæg vejen forbi boligkontoret og få svar på dine spørgsmål. Mæglerne kan arrangere en tur på byggepladsen, hvis du gerne vil se nærmere på de områder, der kan blive dit nye nabolag. Kontakt mæglerne på boligsalg@carlsbergbyen.dk eller tlf. 2255 1799. Bohrs Tårn\nBohrs Tårn rummer 88 lejligheder, der, alt efter placering, får en helt unik udsigt over København, Frederiksberg, Valby og Øresund. Samtlige af tårnets lejligheder har store panoramavinduer, der let kan skydes til side, så du kan nyde en sommeraften fra din egen overdækkede terrasse midt i stuen. Og der er noget for enhver smag og behov, for de 4 lejlighedstyper varierer i størrelserne 139- 191 m2 og tilbyder nogle af Danmarks højst beliggende lejligheder.\nDer er åbent hus i den nyindrettede prøvebolig på 29. sal hver søndag mellem kl. 14-15. Mægler: Living Homes. Mæglerne kan kontaktes på info@livinghomes.dk eller tlf. 7010 2019 uden for showroomets åbningstid (Pasteursvej 7, 1799 København V. kl. 13-15 hver søndag).\nOttilia Hus er tegnet af arkitektfirmaet Vandkunsten og ligger i Carlsberg Byens nordvestlige del, der læner sig op ad Frederiksberg og har Søndermarken, Kammas Have og Bakkehus Museet til nabo. Ottilia Hus tæller 27 lejligheder, der rummer alt fra små hyggelige toværelses lejligheder til rummelige og eksklusive familieboliger – fordelt på en eller to etager og med direkte adgang til pladsen ’Bag Elefanterne’.\nLæg vejen forbi boligkontoret og få svar på dine spørgsmål. Mæglerne kan arrangere en tur på byggepladsen, hvis du gerne vil se nærmere på de områder, der kan blive dit nye nabolag. Kontakt mæglerne på boligsalg@carlsbergbyen.dk eller tlf. 2255 1799. Jacobsen Hus\nJacobsen Hus er tegnet og designet af Henning Larsens Architects og har en helt eminent placering på hjørnet af Ny Carlsberg Vej op mod Frederiksberg og Carlsberg Museum.De 13 lejligheder kan nyde udsigten over Søndermarken eller den smukke, fredede bygning, Det Grå Hus, hvor Kähler flytter ind.Stort set alle de luksuriøse lejligheder har altaner, og alle har adgang til fælles altangang. Sidder du på altangangen, kan du tage del i livet i gården. Vælger du den anden, får du privatliv og udsigt. Derudover indeholder bygningen én penthouselejlighed med privat tagterrasse, der har udgang fra stuen, og hvorfra man kan nyde en storslået udsigt over Københavns tage.\nLæg vejen forbi boligkontoret og få svar på dine spørgsmål. Mæglerne kan arrangere en tur på byggepladsen, hvis du gerne vil se nærmere på de områder, der kan blive dit nye nabolag. Kontakt mæglerne på boligsalg@carlsbergbyen.dk eller tlf. 2255 1799. Rahbek Hus\nOmgivet af grønne områder og med Kammas Have få meter væk, er du garanteret rolige omgivelser i Rahbek Hus - men med masser af muligheder for aktivitet og leg. For du har både Thorvald Bindesbølls Plads og Constantin Hansen Gade, der bliver indrettet som en børnevenlig lege- og opholdsgade, lige i nærheden. Det er Praksis Arkitekter, der har begået det arkitektoniske mesterværk Rahbek Hus – de samme arkitekter, der står bag naboerne Bindesbøll Hus og Heiberg Huse.\nRahbek Hus tæller i alt 37 boliger, der alle har enten altan, terrasse eller egen have. Fællesnævneren for området omkring Bindesbøll Hus, Heiberg Huse og Rahbek Hus er det store fokus på at skabe et mangfoldigt og dynamisk udeliv.\nLæg vejen forbi boligkontoret og få svar på dine spørgsmål. Mæglerne kan arrangere en tur på byggepladsen, hvis du gerne vil se nærmere på de områder, der kan blive dit nye nabolag. Kontakt mæglerne på boligsalg@carlsbergbyen.dk eller tlf. 2255 1799. Scherfig Hus\nFarverige Scherfig Hus er en karré af byhuse med i alt 104 lyse lejligheder samlet om en stor, åben gårdhave. De østvendte lejligheder har kig over de smukke, historiske rækkehuse i Humleby og på den anden side breder det pulserende Carlsberg-bykvarter sig ud. Scherfig Hus rummer 82 store lejligheder og 22 gårdhavelejligheder med 2 værelser, der er perfekte til det første fælles hjem med kæresten, single-lejligheden eller seniorboligen tæt på børnebørnene. Tagene på bygningerne er grønne og miljøvenlige, og planterne på toppen optager en stor del af nedbøren.\nSe lejlighederne i karréen\nMægler: Nybolig Projektsalg ved Schlichting & Nielsen A/S. Mæglerne kan arrangere en tur på byggepladsen, hvis du gerne vil se nærmere på de områder, der kan blive dit nye nabolag. Kontakt mæglerne på 2772@nybolig.dk eller tlf. 4458 2300 uden for åbningstid. Køberkartotek\nFinder du ikke, hvad du leder efter, kan du skrive dig op til Carlsberg Byens Køberkartotek. Så hører du fra os næste gang, vi har en ny bolig, der matcher dine behov.


Søger du en psykolog? – Breastfriends.dk\n08/12/2021\tSlået fra Af Jette Ida Frederiksen\nOvervejer du, om du bør opsøge en psykolog? Måske har du nogle problemer med dit mentale helbred, som du gerne vil have løst, og ikke umiddelbart føler du selv har midlerne eller overskuddet til – så kan en psykolog netop være den hjælp, som du mangler. Det kan dog virke uoverskueligt at finde en god psykolog, hvorfor du kan læse med her, da der er nogle helt konkrete tips og råd til at finde den bedste psykolog til dine behov.\nEn god psykolog er en, som du har tillid til og føler dig fortrolig med. I denne forbindelse er det vigtigt, at du gør dig grundige overvejelser omkring, hvilken psykolog du har behov for, samt finder en kompetent psykolog. Har du fundet en mulig psykolog, bør du kigge efter:\nBilledet som psykologen har valgt af sig selv\nHvorvidt du har præferencer til, om psykologen skal være en mand eller kvinde\nHvilken alder psykologen har i forhold til dine præferencer\nHvilken behandlingsform du ønsker og har behov for\nDisse kendetegn kan blive afgørende for din oplevelse, hvorfor du bør gøre dig grundige overvejelser herom. Søger du en psykolog i Skanderborg eller omegn, kan du med sikkerhed finde en til lige netop dine behov.


B-67 får ny hovedsponsor | Sermitsiaq.AG\nB-67 får ny hovedsponsor\nNuuk-klubben har fået ny hovedsponsor, som vil gælde for de kommende tre år.\nPå billedet ses René K. Sørensen, privatkundedirektør i BankNordik, og Jimmy Holm Jensen, formand for B-67, der underskriver aftalen. BankNordik\nFredag, 13. maj 2022 - 09:28\nFodboldklubben B-67 fra Nuuk og BankNordik har underskrevet en ny sponsoraftale, der betyder, at banken bliver ny hovedsponsor for den succesfulde fodboldklub.\nDet skriver BankNordik i en pressemeddelelse.\nKlubben bringer vigtigt bidrag\nBankNordiks ser frem til det nye samarbejde med fodboldklubben.\n- Der er ingen tvivl om, at B-67 er en af Nuuks helt store sportsklubber, der både er med til at fostre dygtige spillere, og som også gør et stort og betydningsfuldt arbejde for børn og unges velbefindende. Det er et vigtigt bidrag til at sikre trivsel og udvikling i lokalsamfundet, som vi i BankNordik har et stort ønske om at støtte op om. Så vi glæder os utroligt meget til at følge klubbens fremtidige udvikling, siger privatkundedirektør i Nuuk, René K. Sørensen, i meddelelsen.\nFormanden for B-67, Jimmy Holm Jensen, glæder sig også over det nye\nsponsorat og ser gode muligheder for det fremtidige samarbejde med BankNordik.\n- For os har det en meget stor betydning at få en solid samarbejdspartner som BankNordik med på holdet. Vi er glade for, at banken anerkender vores indsats for at give den yngre generation gode forudsætninger for at trives og udvikles og for den talentudvikling, som vi også lægger vægt på. Vi er taknemmelige for, at banken gerne vil støtte op om vores fortsatte arbejde til gavn for lokalsamfundet, siger formanden for B-67.\nSponsoraftalen løber i første omgang i tre år, hvor BankNordik er hovedsponsor for samtlige fodboldhold hos B-67.


Nyegaard inden DM-finalerne: Forberedelse er alt - TV 2\n20. maj. 2018, 11:35\nTre trænergenier er med i dagens DM-finale. Foto: Scanpix\nEn legende blandt basketballsportens coaches – John Wooden – har sagt det meget klart.\nJeg både oversætter og citerer Wooden:\n- Der er ingen erstatning for træning. Resultater, der er værd at vente på, kommer fra hårdt arbejde og omhyggelig planlægning. Mangel på forberedelse er din ”forberedelse” til at fejle.\nNår jeg lægger vægt på legendariske Wooden, er det selvfølgelig fordi dagens finale mellem Skjern Håndbold og Bjerringbro-Silkeborg Håndbold har forberedelse som det helt overordnede tema.\nEn trio af spillets absolut fornemste ledere – Ole Nørgaard, Henrik Kronborg og Peter Bredsdorff-Larsen – har brugt oceaner af tid i håndboldens digitale forberedelsesrum, og der findes ikke spilkombinationer og -strategier, der ikke er vendt, drejet og diskuteret til hudløshed med eftermiddagens aktører.\nTrioen har historisk været garanter for evnen til at opnå ultimative mål. Ikke bare i nuet, men snarere over en længere årrække, og det er jo det, der adskiller opkomlingen fra den erfarne.\nFakta er til at få øje på\nMichael Knudsen og hans kammerater afgjorde semifinaleopgørene mod Martin Larsen & Co. i en håndevending, mens Bjarte Myrhol og hans ligesindede måtte træde de allerstørste watt for at få bugt med Gudmekongens ungdom.\nVi ved alle, at det ikke er hele historien. Ingen har glemt, at Skjern Håndbold reelt var på vej til kampen om bronzemedaljerne, da Ole Erevik måtte forlade sit mål efter et skud i hovedet fra Bjarte Myrhol.\nSenere satte selvsamme Myrhol ny scoringsrekord. Jeg mindes i hvert fald ikke en spiller, der har scoret tre mål på under ét minut!\nSamtidig viste Emil Nielsen, hvilken enorm indflydelse en målmand kan have på en kamp, da han – mirakuløst – reddede fire skud fra frie GOG-spillere på lige godt et minut.\nJeg er slet ikke færdig. Forhistorien fortæller også om et Skjern-mandskab, der – reelt – var slidt ned til sokkeholderne og som en konsekvens af historisk succes på den internationale scene – kraftpræstationer mod både Telekom Veszprem HC og HCB Nantes – måtte opgive al modstand mod lokalrivalerne TTH Holstebro, ligesom slutspilspuljeopgøret mod Aalborg Håndbold endte som en B-film af værste skuffe.\nHelt simpelt i et forsøg på at finde såvel fysiske som mentale ressourcer i jagten på endnu en finaleplads.\nKabalen gik op, og så kan jeg vende tilbage til mit udgangspunkt.\nTo forskellige scenarier åbenbarer sig\nPeter Bredsdorffs mandskab, der ikke har beskæftiget sig med europæiske opgaver siden slutningen af marts, sikrede sig finalepladsen hurtigst muligt.\nOle Nørgaards drenge, der har beskæftiget sig med europæiske opgaver, der langt overgik konkurrentens samtidig med, at de måtte igennem tre hårde kampe, inden finaledeltagelsen var en kendsgerning.\nI dagens so-me-univers er det åbenbaret, at Søren Rasmussen & Co. lå henslængt i ”warm pots”, mens Markus Olsson & hans kammerater kæmpede med at få kropstemperaturene i balance efter endnu en holmgang med sydøstfynske ungersvende.\nYderligere fakta gør det endnu vanskeligere at spå\nSebastian Skube, Nikolaj Markussen, Nikolaj Øris – de afgørende trendsættere hos Bjerringbro-Silkeborg har – statistisk – spillet på et uhørt højt niveau. Desuden er det lykkedes for Bredsdorff-Larsen at løse den gordiske knude – hvordan udnytter jeg Michael Knudsens og Jesper Nøddesboes uomtvistelige kompetencer maksimalt – til nærmest fuldkommenhed?\nVed at give begge d´herrer stort ansvar!\nTrendsætterne hos Skjern Håndbold – Markus Olsson, Jesper Konradsson, Kasper Søndergaard har – statistisk – spillet på et flot niveau. Dog ikke uhørt. Til gengæld matcher Bjarte Myrhol de silkeborgensiske stregvirtuoser til fulde.\nDen uundgåelige konklusion. Lille plus til BSV. Statistikken er noget Fanden har skabt, vil mange mene, men dog en rettesnor.\nDen – rettesnoren – bliver endog mere langstrakt, når jeg tager i betragtning, at spørgsmålstegnene hober sig op omkring Kasper Søndergaard, der slås med sit almene vel.\nSlitage over en lang sæson vil altid være i fokus, når de sidste ressourcer bliver sat til skue.\nVær ikke i tvivl om, at Larsens offensive forsvarsformation vil gå hårdt til hjemmeholdets bagkæde.\nVær heller ikke i tvivl om, at fysikken og dens anvendelse vil være et helt afgørende tema, når Klaus Thomsen, Hundstrup m. fl. bliver givet de sidste instrukser før første dommerfløjt.\nHar Henrik Kronborg ”de vises sten”, der tvinger PBL til at tænke nyt?\nVil 7 mod 6-spillet være Kronborgs strategi til nedbrydelse af modstanderforsvaret?\nEvner Skjernspillerne at være så kontrastærke, at de undgår de krævende fysiske dueller over 60 minutter?\nHar Ole Nørgaard læst vidundertrioen – Markussen-Skube-Øris – så fornemt, at den ikke kan holde de vilde udnyttelsesprocenter, den har formået indtil nu?\nSpørgsmålene står nærmest i kø, og så kan det hele ende i det simpleste af det simple.\nAt Emil Nielsen – successivt Tibor Ivanisevic – beslutter sig for at lukke de 2 x 3 m ned, når der er allermest brug for det.\nEller at Søren Rasmussen – successivt – Sebastian Frandsen – gør det samme.\nFysikken er så afgjort på udeholdets side, når alt tages i betragtning.\nKampe – og forberedelse – drejer sig ikke blot om fysik. Hovedet – de mentale ressourcer – står stadig øverst, når alt skal afgøres.\nHvis treenigheden fra mål til streg - Nielsen, Myrhol, Konradsson og deres medsammensvorne - besidder de ekstra mentale plusser, der udnytter hjemmebanen, får de 9 dage til også at få fysikken på plads, inden finaleserien går ind i sin anden omgang.\nJeg tænker, at det er lykkedes Nørgaard og Kronborg at få løst opgaven med at få Skjernspillernes mentale ressourcer til at udligne de fysiske mangler i en sådan grad, at de holder deres hjemmebane.\nIsær fordi det er min fornemmelse, at der er opstået en samhørighed og et fællesskab spillere og tilskuere imellem gennem sæsonens store nationale såvel som internationale oplevelser.


Konsulent inden for organisationsudvikling\nOm Michael Nørby\nDe essentielle temaer i mit arbejde er enkelthed, balance og humor.\nJeg kan godt lide at finde en enkelthed gennem frustration og forvirring, da jeg tror på nye perspektiver, idéer og kreative løsninger opstår her.\nJeg tror, at humor og dertilhørende grin skaber en god kemi i kroppen og tilføjer en lethed og positiv energi i rummet for både den enkelte og gruppen. Latteren skaber en samhørighed, hvilket gør det lettere for os at sænke paraderne, og dermed tror jeg, at vi er mere åbne for læring og for at se os selv og livet i nye perspektiver.\nJeg er uddannet og certificeret: HR NLP Master Træner, Certificeret NLP Træner fra NLP Huset med Jack og Helene Makani, Coach ICF/PCC, HR Psykoterapeut, Systemisk Proceskonsulent fra Attractor, og jeg er certificeret i Thomas International PPA/SPA System (DISC), samt Enneagram Practitioner.\nDerudover er jeg uddannet indenfor Positiv Psykologi, Eksistentiel Terapi og Mindfulness. Jeg er medlem af International Coach Federation, ICF, og er PCC akkrediteret.\n”Omdrejningspunktet for alt, hvad jeg gør, er udviklingen af det menneskelige potentiale.”\n”Jeg tror på, at alting hænger sammen – at min energi påvirker din energi.”\n”Det vi sender ud påvirker andre, og som leder er det vigtigt at forstå og benytte sig af denne sammenhæng.”\n”Igennem coaching hjælper jeg den enkelte til at skabe og forstå virkeligheder om sig selv og en oplevelse af, at personen er kompetent og unik.”


Vi tilbyder rensning af træterrasse i København og omegn\nRensning af træterrasse København\nMange beboere i København oplever, at deres træterrasser bliver angrebet af alger. Dette både forkorter træets levetid og giver træet et grimt udseende.\nDerfor er det vigtig at behandle og beskytte sine træterrasser i København, hvor høj bebyggelse skaber gode grobetingelser for alger. Alger vokser nemlig bedst i mørke og der hvor regnvand let ophober sig og giver optimale forhold for skimmelsvamp.\nMange træterrasser på høj bebyggelse bliver i efteråret ikke brugt, og mange beboere opdager derfor ikke ophobninger af skidt eller vand på deres træterrasse, som hurtigt spreder sig og ødelægger træet.\nVed at undgå disse problematikker og få en effektiv rensning af træterrassen i København kan du undgå ubehagelige overraskelser, når du skal til at benytte terrassen igen efter en lang vinter.\nMange fordele ved rensning\nDer findes mange fordele ved rensning af træterrasser i København. Vores behandling bidrager til at forlænge træterrassens levetid og bibeholder træets struktur. Efter vores behandling får du også selv lettere ved at vedligeholde din træterrasse, da behandlingen gør træet mere modstandsdygtig og afvisende overfor smuds.\nMed en bæredygtig imprægnering garanterer vi, at din træterrasse bliver behandlet skånsomt og med omtanke for miljøet. Med en algefri træterrasse fremstår din bolig flot og præsentabel, og kan i sidste ende bidrage til at øge boligens værdi.\nKontakt os i dag og få et uforpligtende tilbud på rensning af træterrasser i København. Vi har mange års erfaring i netop rensning af træterrasser og har opbygget stort kendskab til forebyggelse og vedligehold af alle slags træsorter, som bliver brugt på små og store træterrasser.\nVi servicerer hele landet og skræddersyer tilbud på rensning af træterrasser i København efter dit behov. Udover rensning af træterrasser tilbyder vi også professionel tagrensning, facaderens og grafittirens i København til både private og til virksomheder.\nVi har desuden specialiseret os i at imødekomme vores kunders ønske om miljøvenlighed, og har udbredt dette til alle vores behandlinger af alger.


EL krævede borgermøde inden afhænding af Caroline Amalielund – VORES ENHEDSLISTEN\nPosted on 14. juni 2021 14. juni 2021 by jesper\nLæserbrev i Fyns Amts Avis 14/6 2021: Der blev, på social- og sundhedsudvalgsmøde den 6. juni, truffet afgørelse om afhænding af plejecenter Caroline Amalielund.\nStina Sølvberg Thomsen, Byrådsmedlem for Enhedslisten\nKun Enhedslisten stemte imod med den begrundelse, at der ikke bør træffes afgørelse omkring borgernes hjem, før et forudgående dialogmøde med de berørte parter.\nSom ny lokalpolitiker står jeg ofte på mål for bemærkninger omkring manglende erfaring, når jeg udtaler mig. Til det må jeg bare sige, at jeg i så fald ikke tilstræber erfaring, hvis bagsiden er en manglende lyst til at lytte til de borgere, vi repræsenterer.\nI en tid og i et valgår, hvor alle partier råber op om borgerinddragelse, burde et dialogmøde have været et minimum, når man vælger at flytte beboere og medarbejdere ud af deres hjem og arbejdsplads. En så vigtig beslutning må aldrig træffes hen over hovedet på folk.\nNej til at lukke Caroline Amalie for lukkede døre\nSårbare beboere skal informeres på en måde, de kan forstå og håndtere, og det samme gælder de pårørende, der oftest står bagved og lytter og taler på deres forældre eller bedsteforældres vegne. Dialog og inddragelse må også her være et udgangspunkt, hvad end beslutningen ender med at være.\nFyns Amts Avis: 109 år gammelt plejecenter skal lukke\nPrevious: Forslag om at kontrollere om Intervare A/S overholder kontrakten med Herlev Kommune\nNext: Enhedslistens udspil om indsatser for social og trivselsmæssig genopretning efter corona for børn og unge i København


Janogbo.dk konkurrenter ⇒ 13 netshops med bedre anmeldelser\nFlere internet virksomheder som Janogbo.dk yder i øjeblikket et hav af forskellige fragtformer. En af de populære er nu om stunder udleveringssteder, hvor du kan afhente din pakke fra Janogbo når du har lyst. Leveringstypen er altså temmelig praktisk, samt ofte tillige den mest letkøbte fragtmulighed.\nDu kan omvendt vælge at bestille levering til din lejlighed eller til hvor du arbejder. Denne viser sig beklageligvis et hak mere bekostelig, men også ret overkommelig. Den mindst kostelige form for fragt vil dog i de fleste tilfælde være at du selv henter produkterne, som jo stiller krav om at du har bopæl nærved Janogbo.dks hjemsted.\nLeveringstiden kan vise sig at være super væsentlig såfremt du har behov for dine nye varer inden for få dage, og i det øjemed er det bestemt meningsfuldt at vi besigtiger tidshorisonten for levering på det respektive produkt.\nEn stor portion webshops yder levering på næste hverdag på en lang række varer, hvilket dog regnes ud fra at bestillingen køres igennem tidligere end et aftalt klokkeslæt, med hensynstagen til at de med sikkerhed kan nå at få produkterne hen til fragtfirmaet forud for at Janogbo drager hjemad.\nNogle online butikker garanterer portofri fragt, men for det meste er det under betingelse af at man bestiller for en bestemt pris. Desuden bør man overveje den mest betalelige metode til levering, hvilket ofte – uafhængig om man bor nær Horsens, Farum eller Støvring – er at få fragtmanden til at levere bestillingen fra Janogbo.dk til et afhentningssted.\nDet er jo rigtig nemt for købere at finde information om priser på tværs af internet webshops, og af den grund har en hel del online selskaber ikke kunne lade være med at mindske udsalgspriserne på en række af deres produkter – til drenge og piger, og ligeledes også til mænd og kvinder – voldsomt, og endda nogle gange garantere gebyrfri levering.\nDog kan det immervæk være rentabelt at prøve diverse e-firmaer udover Janogbo.dk efter rabat inden du shopper, sådan at du ikke er i tvivl om at opnå den bedste pris.\nMan skal lige meget hvad være obs på, at i tilfælde af at en online virksomhed sælger en vare til en udsalgspris der er kolossalt favorabel, burde det undertiden være et faresignal om en uoprigtig online forretning. Bestillinger med betalingskort er på den anden side omfattet af et regulativ, hvilket værner os overfor uægte online firmaer.\nGenerelt slår vi et slag for shopping med kort eller mobilbetaling. Som et alternativ bør du udnytte en afbetalingsløsning hos Janogbo.dk fra for eksempel ViaBill, når du ser en fordel i at klare pengene af flere omgange.\nFør folk handler hos en e-forretning behøver de egentlig få overblik over deres handelsvilkår, dog er det i reglen et omfattende arbejde.\nEt nemt alternativ kan være at se nærmere på om Janogbo er tilsluttet e-mærket, som typisk er en forsikring om at online firmaet forsvarer den officielle danske lovgivning, tillige med at internet butikken løbende kigges til af fagfolk der har meget erfaring med de gældende regler. Desuden får du chance for en håndsrækning, ifald du forvoldes problemer ved din shopping.\nUdover dette er det godt at køber er opmærksom på de mest relevante bestemmelser der har indvirkning på handlen, eksempelvis hvilken ombytningspolitik Janogbo.dk bruger. Derfor er det desuden relevant, at man altid gemmer sin kvittering, så man når som helst vil kunne dokumentere bestillingen, uanset om du er på udkig efter et produkt til en dreng eller pige.\nTrustpilot genererer fuldt ud pålidelige chancer for at eftersøge flere andre konsumenters tanker og herved er det en hjælp, at du gennemgår Janogbos kritik inden du lægger din bestilling.\nFacebook leverer lignende fuldt ud nyttige muligheder for at få et kig ind i Janogbo.dks pålidelighed. Foruden det møder vi en række webbutikker hvor man kan tilkendegive en anmeldelse af virksomhedens service, hvilket ydermere bør bruges til at vurdere tilfredsheden hos kunderne.\nDenne hjemmeside er annoncefinansieret. Vi har aftaler med forskellige internet shops i Danmark eftersom vi annoncerer deres varer, og tager imod betaling forudsat en af vores brugere udfører en ordre.\nVejledning angående varer og online forretninger værnes om nu og da, men vi ønsker ikke at påtage os ansvaret for korrektioner der potentielt er udarbejdet siden nyligste opdatering af websitets data.


Dagsture til Nordjylland - Ans Rejser\nHjem » Grupperejser » Dagsture for grupper » Dagsture til Nordjylland\nBulbjerg og vindmøller i Østerild: Østerild Klitplantage er anlagt i årene 1889-1940 med det oprindelige formål at standse sandflugt. I dag ligger Det nationale testcenter for store vindmøller her, en stor turistattraktion, der huser flere af verdens største vindmøller.\nFlamingo Naturpark og togtur: Oplev ”Flamingo Knud” og hør de spændende historier fra parken og hans eget liv. Nyd den smukke, barske natur fra en togkupé i Vestjylland. Efter endt opsamling sættes kursen vest på mod Flamingo Naturpark, undervejs kan vi nyde friskbrygget kaffe i bussen.\nHanstholm Bunkermuseum og Det Gamle Røgeri: Oplev Nordeuropas største befæstningsanlæg fra 2. Verdenskrig Vi kører over Mors og nyder morgenkaffe, med bolle og snegl undervejs i bussen. Midt formiddag ankommer vi til Museumscenter Hanstholm, hvor vi skal opleve en af de største bunkere, tyskerne by...\nJammerbugten: Den naturskønne udflugt går nordpå, hvor vi undervejs krydser Limfjorden. Der vil blive serveret en morgenbakke bestående af en bolle og en kanelsnegl, hertil vil der være kaffe og te. Vi vil gøre holdt for at besøge Blokhus Lys, som råder over en 1.200 m2 stor butik og en permanent j...\nJesperhus Blomsterpark: Parken på 8 hektar er Nordeuropas største Blomsterpark og åbnede første gang i 1966. Sidan da er parken blot vokset og vokset og flere og flere aktiviteter er kommet til. Vi kører over Sallingsundbroen ved Mors, hvorefter vi har dagen i blomsterparken.\nLimfjorden: Besøg på Limfjordsmuseet samt sejlads på Limfjorden.\nLøkken & Børglum Kloster: Undervejs til Løkken nyder vi vores morgenbakke og en kop kaffe. Skudehandlerbyen, fiskerlejet og et af landets første badesteder har en spændende historie, som dateres helt tilbage til 1678.\nMariager By og Fjord: Vi skal besøge Mariager ”Rosernes By” med brostensbelagte gader og gamle bindingsværkshuse samt sejle med hjuldamperen Svanen på en idyllisk tur på Mariager fjord.\nMariager by og fjord samt vikinger i Hobro: Besøg i Mariager ”Rosernes By”, sejlads med hjuldamperen Svanen og besøg på Fyrkat.\nMariager Salt, Fjord og By: Mariager Saltcenter ligger i Mariager med udsigt til en af Danmarks smukkeste fjorde. Her findes en verden, de færreste kender eller har hørt om, nemlig saltets magi og historie.\nNationalpark Thy - Nord: Nationalpark Thy er Danmarks første nationalpark, og blev oprettet i 2007. Området omfatter 24.370 ha og strækker sig over et op til 12 km bredt bælte fra Agger Tange i syd til Hanstholm i nord.\nNationalpark Thy - Syd: Nationalpark Thy er Danmarks første nationalpark, og blev oprettet i 2007. Området omfatter 24.370 ha og strækker sig over et op til 12 km bredt bælte fra Agger Tange i syd til Hanstholm i nord.\nSkagen og Grenen: En hyggelig tur til Lysets Land, toppen af Jylland. Vi skal opleve storslået natur og det hele tiden nærværende hav og idylliske Skagen samt på tur med Sandormen til Grenen.\nStore Vildmose og Brønderslevs historie: De enorme vidder, den dramatiske historie og en aktiv hverdag gør et besøg i Store Vildmose til noget helt særligt.\nSæby, Bangsbo Fort, Frederikshavn og Bramslev Bakker: Besøg den gamle købstad Sæby, indbegrebet af dansk købstadsidyl, Bangsbo Fort, et befæstningsanlæg bygget af den tyske besættelsesmagt under 2. verdenskrig og havnebyen Frederikshavn.\nTversted – Nordjyllands Perle: Vi sætter kursen nordpå, nærmere bestemt den lille badeby Tversted. Undervejs nyder vi en morgenbakke med bolle, snegl og en kop kaffe.


Dem mistede vi i 2013 | www.b.dk\nSe billederne af de kendte ind- og udenlandske personligheder, som vi måtte sige farvel til i 2013.Skuespiller Ole Ernst døde natten til 1. september 2013, 73 år gammel.Han sparkede døren ind til dansk film og teater som tidens nye upolerede type i årene omkring 1970. Den fremragende skuespillers karriere var præget af store triumfer, men også med tiden farvet af det selverkendte alkoholproblem.Ole Ernst har medvirket i en lang række teaterforestillinger og film, hvor han bl.a. huskes som den alkoholiserede journalist Ole Jastrau i filmatiseringen af Tom Kristensens ”Hærværk” (1977), som Peter von Scholten i filmen af samme navn, som leve- og herremand i ”Sort høst” (1983) og som politiassistent med ternet jakke og blød hat i ”Olsen Banden”-filmene.Ole Ernst var gift to gange. Først med arkitekten Susse Karlsen, som han fik en datter med. Siden med tandlægen Vibeke Qvist, som han blev skilt fra i 2005.Læs mere her: Dansk teaters evige rod 28. december 2013\nDen amerikanske sangerinde, Patti Page, døde 1. januar i en alder af 85 år. Patti Page, døbt Clara Ann Fowler, slog for alvor igennem i 1950'erne med "The Tennessee Waltz" og hun nåede at sælge cirka 100 millioner albums i løbet af sin lange karriere. Page var ikke kun kendt for sin musik, men også for sin optræden på TV og i film. Hun havde »The Patti Page Show«, og på biograflærredet spillede hun blandt andet over for Burt Lancaster i filmen »Elmer Gantry« fra 1960.Læs mere: Storsælgende sangerinde er død\nFotograf: SAM MIRCOVICH\nDen tidligere socialminister Aase Olesen døde den 1. februar i en alder af 78 år. Hun repræsenterede De Radikale i Folketinget ad to omgange. Første gang i perioden 1974 til 1977 og anden gang fra 1979 til 1990. Læs mere: Tidligere radikal minister død\nSkuespilleren Peter Steen døde den 7. februar 2013, 77 år gammel. Han blev født i Randers i 1936, i 1960 blev han optaget på Det kongelige Teaters elevskole. I sin lange karriere havde han roller i vidt forskellige produktioner på teater, tv og i film. Man kan for eksempel gense ham i filmene "Jeg er sgu min egen" (1967), "Tænk på et tal" (1969), "Skytten" (1977), "Bornholms stemme" (1999) eller "Arven" (2003), foruden adskillige Olsen Banden-film. Peter Steen boede den sidste del af sit liv i Listed ved Svaneke på Bornholm og led af sygdommen alzheimers.Læs mere: Skuespiller Peter Steen er død\nKongelig kammersanger Ib Hansen var en af Danmarks mest skattede sangere og en af Det Kongelige Teaters hovedkræfter i næsten fire årtier. Han optrådte i cirka 50 partier på Det Kgl. Teater inden han tog sin afsked i 1994. Ib Hansen nåede også at medvirke i et par film, blandt andet "Olsenbandens flugt over plankeværket" i 1981 og i Lars Von Triers "Epidemic" fra 1987. Ib Hansen døde søndag den 24. februar 2013 i sit hjem. Han blev 84 år.Læs mere her: Operasanger Ib Hansen er død\nHugo Chavez, Venezuelas præsident, var en af de mest omstridte præsidenter i nyere tid i Sydamerika. Hugo Chavez kørte et ideologisk korstog mod den vestlige verden og mod USA, og han allierede sig med Iran og Cuba i kampen mod USA.Chavez reagerede Venezuela i 14 år, hvor ingen kom i nærheden af at true hans position. Venezuelas præsident, Hugo Chavez, døde 5. marts efter en langvarig kræftsygdom. Han blev 58 år. Læs mere: Hugo Chavez er død\nFotograf: JUAN BARRETO\nDen svenske prinsesse Lilian døde den 10. marts 2013, 97 år gammel. Hun blev født i Wales i 1915 og arbejdede blandt andet som fotomodel i Vouge, og på en radiofabrik under anden verdenskrig. I 1943 mødte hun den svenske prins Bertil, og de faldt straks for hinanden, men da hun allerede var gift blev det et kompliceret forhold. Hun blev skilt fra sin første mand, skuespilleren Ivan Craig i 1945. Prins Bertils storebror, kronprins Gustaf Adolf, døde i 1947, og efterlod sig en søn, Carl Gustaf, der endnu ikke var et år gammel. Hvis den gamle konge døde før Carl Gustaf var myndig skulle Prins Bertil fungere som hans regent. Derfor var det utænkeligt at han kunne gifte sig med en fraskilt kvinde. Parret levede i stedet sammen som ugifte, i al diskretion, i mere end 30 år. Først i 1976 blev de gift. Læs mere: Victoria og Madeleines elskede »auntie« er død\nDen folkekære skuespiller Holger Juul Hansen døde 19. marts 2013 efter længere tids sygdom. Han blev 88 år. Holger Juul Hansen blev blev uddannet skuespiller fra Aliancescenernes Elevskole, og er mest kendt for sin rolle som Bankdirektør Varnæs i Matador. Han nåede at gifte sig to gange. Første gang i 1952 med skuespilkollega Else Marie Hansen, og igen i 1965 med danserinde, Inge Juul Hansen.Holger Juul Hansen var Ridder af Dannebrog og vandt to Bodil-priser i løbet at sin karriere, for sin rolle som overlæge Moesgaard i Riget.Læs mere her: Holger Juul Hansen er død\nJohn Hatting, tidligere Dansk Melodi Grand Prix vinder døde 23. marts. Han blev 64 år. John Hatting var en del af gruppen Brixx, som vandt Melodi Grand Prixet i 1982 med sangen »Video Video«. Han dannede duen Trax med sine kone Lise Haavik, som stillede op i Melodi Grand Prix 3 gange og vandt i 1986, med sangen »Du er fuld af løgn«. Den opnåede en 6. plads ved det Europæiske Melodi Grand Prix.Læs mere her: Stor dansk Grand Prix-stjerne pludselig dødPå billedet ses John Hatting med sin kone Lise Haavik ved Melodi Grand Prixet i 1986.\nFotograf: Connie Marini\nDen danske revy-skuespiller, sanger og værthusholderske Beatrice Palner døde 8. april af kræft.Beatrice palner blev op gennem 70erne især kendt for sit ægteskab med musikeren Ole Nezer, som hun drev flere værtshuse med.Beatrice Palner lavede film gennem 60'erne, 70'erne og 80'erne og optrådte på mange teatre, heriblandt Det ny Teater.Læs mere: Dansk skuespillerinde død af kræft\nMargaret Thatcher, den tidligere britiske premierminister, der blev kendt som Jernladyen, døde d. 8. april 2013, 87 år gammel.Thatcher var konservativ premierminister fra 1979 til 1990 og var den første kvinde - og eneste - på posten som britisk regeringschef. Det var hende, der sendte Storbritannien i krig med Argentina over Falklandsøerne, lige som hun også blev berømt for sin hårde kurs mod fagforeningerne. Hendes kontante stil over for politiske modstandere gjorde hende kendt som Jernladyen.\nMargaret Thatcher har i løbet af årene flere gange haft problemer med helbredet, blandt andet en række mindre hjertetilfælde i 2002. I 2008 skrev hendes datter Carol Thatcher i en bog, at hendes mor lider af demens. Dette blev illustreret i filmen »Jernladyen« fra 2011.Læs mere her: Jernladyen Thatcher og de hårde beslutninger\nFotograf: STEPHEN HIRD / POOL\nDen danske sangerinde og skuespiller Vivi Bak døde 22 April, 2013. Hun blev 73 år.Vivi Bak begyndte sin karriere som frisør elev, men skiftede hurtigt til en job som fotomodel. Hun medvirkede i række film, både danske og tyske, og indspillede også plader.Hun giftede sig med tyskeren Dietmar Schönherr i 1965. Sammen flyttede de til Ibiza for at nyde deres otium, hvor Vivi Bak også døde.Læs mere: Dansk 1960'er-ikon død på Ibiza\nFotograf: Jette Reinholdt\nErik Holst døde d. 25. april på plejecenteret Røjleparken i Fensmark i en alder af 90 år.Erik Holst blev udnævnt til miljøminister af netop statsminister Anker Jørgensen i februar 1980.\nHolst sad på posten frem til september 1982, hvor regeringen gik af, og Poul Schlüter blev ny statsminister.\nUd over sin periode som miljøminister var Erik Holst også medlem af Europa-parlamentet fra i perioden 1977 til 1979.Læs mere her: Tidligere miljøminister er død\nTidligere Italiensk ministerpræsident Giulio Andreotti døde d. 6 Maj, 94 år gammel.Giulio Andreotti var minister præsident i over tre årtier, for det kristen-demokratiske parti.Hans politiske karriere var præget af flere skandaler, han blev bl.a. idømt 24 års fængsel i 2002, for sin rolle i mordet på journalisten Mino Pecorelli. Han blev dog senere frikendt.Giulio Andreotti var kendt under tilnavnene »Den Sorte Pave« og »Den Urørlige«Læs mere: Italiens »Sorte Pave« er død\nFotograf: TONY GENTILE\nHaldor Topsøe civilingeniør, erhvervsleder og grundlægger af Haldor Topsøe A/S døde d. 20 Maj 2013.Haldor Topsøe A/S er en af de førende virksomheder i verden indenfor heterogen katalyse, og omkring 50% af verdens kunstgødning fremstilles ved hjælp af teknologi fra virksomheden.Haldor Topsøe var frem til sin død bestyrelsesformand for virksomheden og modtog i 2009 Berlingskes Hæderspris. Med prisen fulgte 100.000 kr. som han efterfølgende donerede til fattige børn i Danmark.Læs mere her: Haldor Topsøe er død\nDronningens fætter, Grev Christian af Rosenborg, døde d. 21. maj 2013, efter længere tids sygdom. Han blev 70 år.Grev Christian var orlogskaptajn og ridder af Elefantordenen. Hans fulde navn var Christian Frederik Franz Knud Harald Carl Oluf Gustav Georg Erik, Greve af Rosenborg. Han var født »Prins til Danmark« på Sorgenfri Slot, hvor han havde adresse og hvor også hans far, Arveprins Knud, blev født, og han var døbt på Amalienborg i Christian VIIs Palæ.Læs mere her: Christian af Rosenborg er død\nFotograf: Simon Bohr\nSvømmestjernen Esther Williams er død d. 7. juni, i en alder af 91 år. Hun blev berømt for sine ekstravagante musical - og svømmefilm i 1940ernes og 50ernes Hollywood.I 1940ernes og 50ernes Hollywood var hun et af filmselskabet MGM's største stjerner, kendt for sine såkaldte "aquamusicals", der var fyldt med opulente og koreograferede svømme- og dykkeoptrin. Genren var så populær, at Esther Williams' film konstant var at finde i top 20 over årets mest indbringende film i perioden 1945-49. Det gjaldt ikke mindst Neptune's Daughter (1949), hvor hun sang evergreenen Baby, It's Cold Outside med latinohunken Ricardo Montlabán. Den vandt en Oscar for bedste sang og blev en af årets mest spillede melodier.Læs mere her: Amerikansk svømmefilmstjerne er død\nDen amerikanske skuespiller James Gandolfini, døde 19. Juni, 51 år gammel.James Gandolfini var bedst kendt for sin rolle som Tony Soprano, fra TV-serien »The Sopranos«. Gandolfini vandt utallige priser for sin rolle som den depressionsramte mafiaboss.Udover »The Sopranos« har han medvirket i mange film, dog som regel i mindre rolle. Bl.a. i »True Romance«, »Get Shorty« og »Where The Wild Things Are« Han døde under en ferie i Italien sammen med sin kone, og sine to børn.Læs mere: »Tony Soprano« blev 51 år\nDen verdensberømte danske arkitekt er død d. 23. juni 2013, i en alder af 87 år. Henning Larsen stod blandt andet bag Operaen i København.Blandt hans mest berømte bygninger er udenrigsministeriet i Riyadh i Saudi-Arabien, den danske ambassade i samme by og ikke mindst Operaen herhjemme, som stod færdig i 2004.\nHenning Larsen åbnede sin egen tegnestue i 1959 og var aktiv i mere end 50 år.Læs mere her: Nekrolog: Hans himmel hvælvede sig\nDen 31-årig tv-stjerne Cory Monteith fra musicalserien 'Glee' blev lørdag d. 14. juli 2013, fundet død på sit hotelværelse i Vancouver i Canada.Cory Monteith var vendt tilbage til sit værelse på hotellet tidlig lørdag morgen, efter han havde været ude med nogle venner tidligere natten til fredag.Cory Monteith har været meget åben omkring sin kamp mod narkoafhængighed, og han har flere gange været i behandling, senest tidligere på året, hvor han tilbragte en måned på et rehabiliteringscenter.Læs mere her: Amerikansk tv-stjerne fundet død, 31 år gammel\nFotograf: VALERIE MACON\nDen engelske komiker og skuespiller Mel Smith er døde d. 20. juli 2013, 60 år gammel. Herhjemme var han bedst kendt for komedieserien »Verdens værste værter«.Mel Smith startede sin parløb med makkeren Griff Rhys Jones som en del af ensemblet i det banebrydende satireprogram »Not the Nine O’Clock News«. Parret fik deres eget program i 1982, »Alas Smith and Jones«, der i Danmark blev sendt i en årrække under titlen »Verdens værste værter«.\nParret arbejdede også sammen uden for skærmen. De havde deres eget produktionsselskab, Talkback, som blev et af Storbritanniens producenter af underholdningsprogrammer, inden de solgte det i 2000 for 62 millioner pund.Læs mere her: Verdens værste vært er død\nDekanen blandt journalister i det Hvide Hus i Washington pressehold Helen Thomas, døde d. 20. juli 2013 i en alder af 92 år.\nFotograf: JOSHUA ROBERTS\nJohan Friso Bernhard Christiaan David døde d. 12. august 2013, efter kvæstelser han pådrog sig i en skiulykke sidste år. Han blev 44 år gammel. Johan Friso var greve af Oranje-Nassau og junker (jonkheer) af Amsberg og den abdicerede dronning Beatrix af Nederlandenes næstældste søn. Han havde i 2004 giftet sig med Mabel Martine Los uden dronningens tilladelse og mistede derved sin titel som prins af Nederlandene. I stedet fik han den ikke arvelige titel Hans Kongelige Højhed Prins Friso af Oranje-Nassau.\nJohan Friso efterlader sig to døtre, Emma Luana Ninette Sophie Gravin van Oranje-Nassau van Amsberg og Joanna Zaria Nicoline Milou van Oranje-Nassau van Amsberg – de er født hhv. 2005 og 2006 – og de harr fået titler af ungfruer, jonkvrouw, og grevinder af Oranje-Nassau. Læs mere her: Hollands prins Johan Friso er død\nFotograf: MICHAEL KOOREN\nDen franske advokat Jacques Verges, med tilnavnet djævlens advokat, døde d. 15. august 2013 i en alder af 88 år.Jacques døde af et hjertestop, i det parisiske hus hvor filosoffen Voltaire engang boede.Jacques Verges, blev kendt for at forsvare en række højt profilerede kriminelle, blandt andet Klaus Barbie og Sjakalen Carlos.\nFotograf: Jaoued Idammou\nDen norske komiker, Rolv Wesenlund, døde 18. august 2013, i en alder af 76 år.Rolv Wesenlund, blev født i Horten den 17. september 1936 og havde sin stortid i 1970'erne og 1980'erne. Han blev kendt i hele Skandinavien for sin rolle som den komiske Marve Almar Fleksnes i tv-serien 'Fleksnes fataliteter'. Sideløbende med den populære tv-serie kom også spillefilmen 'Den sidste Fleksnes' i 1974, der blev en af Norges til dato største kassesucceser.Rolv døde efter længere tids sygdom i sit hjem i Oslo.Læs mere her: Rolv "Fleksnes" Wesenlund er død\nForfatter Elmore Leonard døde d. 21 august, 2013 i sit hjem, lidt uden for Detroit, 87 år.Elmore Leonard var en af USAs bedst skrivende forfattere og flere af hans bøger blev til film.Forfatterkarrieren begyndte med western-historier i 1950erne. Mere end 30 blev det til. Flere af dem blev til fine film. Mest berømt er 3:10 til Yuma – den gamle i sort/hvid med Glenn Ford, naturligvis. Kendte forfattere som Saul Bellow, Martin Amis og Stephen King har udtrykt beundring for Elmore Leonards øre for replikker. »Din prosa får Raymond Chandler til at virke klodset,« sagde Martin Amis til ham under et forfattertræf i Beverly Hills i 1998. Stephen King kaldte ham simpelthen »the great American writer«. Selv fremhævede Leonard ofte Ernest Hemingway, som den forfatter, han havde lært mest af. Samtidig kritiserede han Hemingway for at mangle humor.Læs mere her: Den store amerikanske forfatter er død\nSkuespiller Julie Harris døde 24. august 2013, i en alder af 87 år.Jule Harris blev i 2002 tildelt, den prestige fyldte »Tony Lifetime Achievement Award«, hun har desuden vundet fem Tony priser for hendes scene optrædener. Læs mere her: Julie Harris\nFotograf: JEFF CHRISTENSEN\nIrske Seamus Heaney, en af verdens bedst kendte digtere og vinder af Nobelprisen i litteratur i 1995, døde d. 30. august 2013, i en alder af 74 år efter kort tids sygdom.Heaney debuterede i 1966 med digtsamlingen »Death of a Naturalist«, og hans senere værker blandt andre »The Spirit Level« og »District and Circle«.Seamus Heaney blev født på en gård i Nordirland i 1939 og døde d. 13 august i en hospitalsseng i Dublin.Læs mere her: Nobelpris-digter er død\nDen britiske journalist og forfatter, David Frost, døde d. 1. september, 2013 af et hjertetilfælde. Han blev 74 år gammel.David Frost blev i sin generation blandt andet kendt for det satiriske TV-show, »That Was The Week That Was«, der kørte på BBC, samt de berømte filminterview med USAs tidligere præsident Richard NixonLæs mere her: Journalisten David Frost død\nOle Sippel, der er mangeårig korrespondent og programchef i DR, døde 12. september 2013, efter længere tids sygdom i en alder af 72 år.I mere end 40 år var Ole Sippel ansat hos DR. Her nåede han at være i rollen som både journalist, programchef og ikke mindst korrespondent i Mellemøsten.\nEn af dem, der arbejdede med Ole Sippel i mange år i DR, er tv-vært hos DR Nyheder Steffen Gram. I over 30 år var han og Ole Sippel under samme tag.72-årig Ole Sippel var i en årrække chef for TV Avisen i perioden 1987 til 1994.Læs mere her: Ole Sippel var en mand med is i maven\nIngeniør og opfinder af Dolbys støj reduktionssystem, Ray Dolby døde 12. september 2013 i en alder af 80 år.Han var grundlægger af Dolby Laboratories og milliardær med en formue estimeret til 2,9 milliarder dollars. Læs mere her: Ray Dolby\nEdith Guillaume var i et halvt århundrede dansk operas eksotiske ansigt og det rene guld værd for musikdramatik af nyere dato. Hun døde 13 september, 2013 i en alder af 70 år.Edith Guillaumes karriere hørte også til de bredeste rent stilistisk. Den spændte over hele fire århundreders musik: Fra tidlige operaer som Poppeas kroning af Monteverdi og Dido og Æneas af Purcell, over Così fan tutte af Mozart til romantiske Carmen og den drilske Rosenkavaleren - hendes levende Octavian i sidstnævnte var svær at overgå.Læs mere her: En diva på flere sprog\nMedlem af den japanske bilfabrik Toyotas skaberfamilie og tidligere præsident for firmaet, Eiji Toyoda, døde d. 17. september 2013 i en alder af 100 år. 20. december 2013\nFotograf: JIJI PRESS\nTidligere præsident for spilgiganten Nintendo, Hiroshi Yamauchi, døde d. 19. september 2013 af lungebetændelse. Han blev 85 år gammel.Hiroshi var med til, at få Nintendo væk fra at være et familieejet spillekorts producent, og over til at være en verdenskendt videospils producent. 20. december 2013\nFotograf: TORU YAMANAKA\nDen tyske Sanger og jazzpianist Paul Kuhn, døde d. 23. september 2013 i en alder af 85 år.\nFotograf: JENS KALAENE\nForhenværende folketingsmedlem og medstifter af Dansk Folkeparti, Poul Nødgaard er døde d. 24. september 2013. Han blev 76 år gammel.I en årrække var han kommunalbestyrelsesmedlem og viceborgmester, og siden blev han folketingsmand i Ringsted for Fremskridtspartiet fra 1990. Den personligt altid noble og retlinede Nødgaard befandt sig ikke godt med folk, der skejede ud. Derfor var det naturligt, at han fulgte Pia Kjærsgaard, da hun dannede Dansk Folkeparti.Han efterlod sig hustruen Hanne Nødgaard samt to døtre.Læs mere her: Poul Nødgaard er død\nTom Clancy er døde som 66-årig. Han døde natten d. 2. oktober 2013, på et hospital i Baltimore nær sit hjem.Millioner af fans har gennem flere årtier revet Tom Clancys bøger ned fra hylderne. Hans første bog 'Jagten på Røde Oktober' solgte over fem millioner kopier i 1984, og bogen er senere blevet filmatiseret med Sean Connery og Alec Baldwin i hovedrollerne i en historien, der handler om en russisk atom-ubåd, hvis kaptajn hopper af i USA.Foruden de mange bøger er Tom Clancy også manden bag computerspillet Rainbow Six. Et spil, der er udviklet på baggrund af Clancys bog med samme titel, hvor spilleren er en del af counter-terrorist-gruppen Rainbow. Splinter Cell er et andet kendt spil med Clancy som bagmand.Læs mere her: Verdenskendt bestseller-forfatter død\nDen vietnamesiske general, der sendte først franskmændene og siden amerikanerne på porten, Vo Nguyen Giap, døde d. 5. oktober 2013. Det sidste medlem af Vietnams gamle revolutionære garde blev 102 år.Kendt under navnet »Den Røde Napoleon« havde generalen kommandoen over guerillastyrker, der var iført sandaler lavet af bildæk, og som slog den franske hær ved Dien Bien Phu i 1954, hvilket førte til Vietnams uafhængighed fra kolonimagten.Læs mere her: General der smed USA og Frankrig ud af Vietnam er død\nFotograf: HOANG DINH NAM\nSolodanser, instruktør og balletpædagog Heidi Ryom, der var sin generations mest alsidige ballerina, gik bort d. 6. oktober 2013, i en alder af 58 årLille og spinkel af statur er Heidi Ryom ofte blevet kaldt ballettens kolibri. Men den lille krop rummede en meget stor, dyb og alsidig kunstner, og Heidi Ryom kom som solodanser i Den Kgl. Ballet til at folde sig ud som den skønneste svane i »Svanesøen«. Netop i dobbeltrollen som Odette/Odile i »Svanesøen« fejrede hun sit 25-års jubilæum i 1997, hvor Nikolaj Hübbe blev fløjet hjem fra New York for at være hendes prins. Et fantastisk højdepunkt i Heidi Ryoms karriere, der er blevet fastholdt i Tine Hardens fotobog »En aften jeg aldrig glemmer«.Hun efterlod sig sønnen August, som hun fik i ægteskabet med balletdanseren Julian Ringdahl.Læs mere her: Den skønneste svane er død\nIngrid Skovgaard Raben - ansigtet fra og drivkraften bag børneprogrammet »Ingrid og lillebror« er døde d. 9. oktober 2013, i en alder af 75 år.Tv-programmerne »Ingrid og lillebror« og »Kikkassen« satte i 60’erne og 70’erne nye standarder for dansk børnefjernsyn. Fra 1966 til 1976 var Ingrid Skovgaard Raben på skærmen i selskab med snoredukken »Lillebror«. De to lavede også en tv-julekalender, der blev sendt i 1971.Hun døde af en kræftsygdom, der varede i fire år. Det startede med tyktarmskræft, der spredte sig til hele kroppen. Til sidst var behandlingen umulig.Læs mere her: Ingrid fra »Ingrid og lillebror« er død\nFotograf: Scanpix Danmark\nJovanka Broz, enke efter tidligere Jugoslaviske diktator Josip Broz Tito. Jovanka døde den 20. oktober 2013, 88 år gammel.Jovanka døde af et hjertestop på et hospital i Beograd, mere end 30 år efter hendes mands død.\nKoncertarrangør og Linie 3-manager Arne Worsøe er død af kræft i sit hjem i Vedbæk nord for København, d. 27. oktober 2013. Han blev 72 år og efterlod tre sønner.Han var stifter af ICO Concerts og fik store navne som Elton John, Harry Belafonte, Bette Midler og Cliff Richard til Danmark og knyttede selv venskaber til flere af demLæs mere her: Stjernernes ven er død\nFotograf: Anders Debel Hansen\nSanger, sangskriver og New York-fænomen Lou Reed er døde 27. oktober 2013, 71 år gammel.Han var med til at danne bandet Velvet Underground med John Cale, Sterling Morrison og Maureen Tucker i 1965 og spillede med dem frem til 1970, men han var også kendt som en succesfuld solist. I de yngre år kom han i miljøet omkring billedkunstneren Andy Warhol.Lou Reed blev født i Brooklyn i 1942 og studerede inden sin musikalske karriere litteratur og journalistik på Syracuse University. Inden sin død arbejdede han sammen med Metallica.Læs mere her: Rocklegenden Lou Reed er død\nFotograf: PETER FOLEY\nDen engelske forfatter bag bøger som »Græsset synger« og »Den gyldne bog«, Doris Lessing, døde d. 17. november 2013, 94 år gammel.Lessing blev født i Iran, og voksede op i Zimbabwe, hvor hun i 1950 skrev sin første roman, »Græsset synger«. Siden flyttede hun til London, hvor hun boede til sin død. I 2007 modtog Doris Lessing Nobelprisen i litteratur som 88-årig, og hun er dermed den ældste forfatter, som nogensinde har vundet prisen.Læs mere here: Forfatter og nobelprismodtager Doris Lessing død\nFotograf: OLIVER BERG\nMaleren og skulptøren Kurt Trampedach døde d. 13. november 2013, i en alder af 70 år.Debuten, der fastslog grundtonen og motivkredsen, fandt sted på Kunstnernes Efterårsstilling i 1962. Trampedach er repræsenteret på landets større museer, og blandt de forbløffende få hædersbevisninger fra den danske kunstinstitution, der er blevet ham til del, må fremhæves Eckersberg Medaillen i 1983.Læs mere her: En flammende sjæl er slukket\nDen mangeårige direktør for Dansk Industri, Hans Skov Christensen, døde d. 14. november 2013, efter længere tids sygdom, i en alder af 68 år.Hans Skov Christensen var igennem 18 år administrerende direktør for Dansk Industri. Da Industriens Arbejdsgivere og Industrirådet i 1992 fusionerede til Dansk Industri, var det Hans Skov Christensen, der som den første administrerende direktør blev bedt om at bygge den nye organisation op. Han gik af som direktør i 2010.Læs mere her: Dansk Industris Grand Old Man er død\nWalt Disneys eneste biologiske datter Diane Disney Miller, døde d. 19. november 2013 i sit hjem. Hun blev 79 år gammel.\nFotograf: BRENDAN MCDERMID\nSydafrikas landsfader og tidligere præsident, Nelson Mandela, døde d. 5. december 2013, 95 år gammel.Mandela, var Sydafrikas første sorte præsident og et globalt symbol på kampen mod racisme og uretfærdighed, tilbragte 27 år i apartheid-fængsler, heraf 18 år i det øde og forblæste fængsel på Robben Island ud for Cape Towns kyst.\nHan blev løsladt i 1990 og blev fire år senere nationens første folkevalgte præsident efter et valg, der afsluttede årtiers hvidt minoritetsstyre i Sydafrika. Som noget af det første satte Mandela alt ind på at forsone hvide og sorte, og det resulterede blandt andet i en kommission, der skulle undersøge forbrydelser begået af begge sider under den mangeårige kamp mod apartheid.\nMandelas African National Congress (ANC) har fortsat med at regere, siden han trak sig tilbage fra den politiske scene i 1999, men partiet er jævnligt blevet kritiseret for at se stort på Sydafrikas notoriske korruption og partifaderens idealer.Læs mere her: Nelson Mandela: Manden, der satte en verden fri\nFotograf: YOAV LEMMER\nMikhail Kalashnikov, døde mandag den 23. december i en alder af 94 år.Han var manden bag kalshnikov-riflen, også kendt som AK-47, der er verdens mest udbredte stormriffel.Kalashnikov-riflens skaber er død\nFotograf: NATALIA KOLESNIKOVA


Nyt Arealinformation er blevet udvidet til også at omfatte et samarbejdsmodul vedr. administrative grænser. Det betyder at sagsbehandling i grænseområderne forventes at blive betydeligt nemmere.\nNyt Arealinformation er blevet udvidet til også at omfatte et samarbejdsmodul vedr. administrative grænser. Samarbejdsmodulet gør det muligt for myndigheder at tegne objekter, der krydser fx kommunegrænserne, uden at disse skæres til flere objekter. De berørte kommuner, bliver herefter adviseret og skal godkende rettelsen før den bliver gældende. Problematikken vedr. de administrative grænser er hermed søgt løst, hvilket har stået højt på ønskelisten for mange GIS-medarbejdere og sagsbehandlere.\nAdvis til nabokommunen\nI det nye Arealinformation, kan miljømedarbejderen tegne hele det besigtigede areal. Herefter sendes en advis til nabokommunen, der viser det ændrede §3-område. Den berørte kommune vurderer, at det indtegnede område reelt ikke ligger i kommunens ansvarsområde og godkender derfor rettelsen uden sagsbehandling. Herefter vises det nye areal som gældende i Arealinformation. Yderligere eksempler kan findes i vores Help Center efter den 1. november 2012


31.08.10 – Hamas vs. Israel, Pink rules, din ferie fortæller… – dagensfix.dk\n31. august 2010 8. december 2010 Skrevet i MorgenkommentarTagget ferie, Hamas, Israel, mig, Pink\nBoksekampen: Hamas vs. Israel\nHvis du tilhører cafe latte-segmentet, skal du nok lige sætte koppen før du vælger at læse vedlagte af Farshad Kholghi…\nKonferencieren overlader ringen til dommeren, Ban Ki-moon.\n»…Giv hinanden hånden og spil efter reglerne,« siger Ban Ki-moon svagt. Israel rækker hånden ud; men Hamas langer en hurtig venstre og rammer Israel på kæben. Hele salen eksploderer af ophidset applaus. Israel er overrasket, vakler og bliver ramt af endnu et slag fra Hamas.\n»Jamen? Skal han ikke diskvalificeres?« spørger Israel dommeren.\nBan Ki-moon, overhører spørgsmålet. Det ringer, og kampen starter officielt…\nFirmaet er 3 år gammelt og de har 90% af markedet – respekt\nASE Handling (Airline Support Executive) i Københavns Lufthavn servicerer de meget rige og/eller kendte. Det er et nystartet selskab med kun 3 år på bagen; men de må både have ramt en ledig niche og være meget dygtige, for de har 90% af ‘luksusmarkedet’ på CPH.\nJeg synes også det er lidt cool, sådan som de ikke lækker celeb-billeder eller anden gossip – de har god stil.\nDødstrussel med venlig hilsen…\n“»Vores gruppe har ikke noget navn. Denne lille gruppe, som jeg er en del af, har på demokratisk vis besluttet, at statsministeren skal slås ihjel…«”\nOg manden afslutter sit brev ‘med venlig hilsen’ og sender brevet til Statsministeren og alle partierne på Borgen.\nStrafferammen (op til 16 år!) taget i betragtning, *må* tossen jo være skingrende sindsyg…\nDet er bare en reklame for T-Mobile; men for søren, Pink og gu’ved hvor mange 1000 får max ud af det!!!\nPS. Giv den et halvt minut – hun skal nok dukke op……\nDin ferie fortæller hvem du er\nArrrrrhhhg – når vi er i Thailand, starter og slutter vi altid i Pattaya. I listen svarer Pattaya vel nærmest til en blanding af Sunny Beach og Phuket – tilsat en masse ladyboys, ludere, barer og indiske skrædderhustlere. Jeg foretrækker ikke at tænke på hvad det så åbenbart siger om os…\n(Nåh – jo, vi har også været på Sunny Beach 😦 )\nSunny Beach: en våd teenagedrøm af sprutfontæner og singlesex, et grumt og forfærdeligt mareridt\nGardasøen: hit med campingvognen\nRhodos: knallerter og gangstativer\nAntalya: suk-turister og ejendomsspekulanter\nPhuket: det oprindelige karaktermord\nSe-værdig webudgivelse af Zombie/Bodysnatcher-film…\nUniversal Dead - http://www.universaldead.com\nLittle Britain – Maggie and Judy: Shih tzu\nKing Kong m. brud\n01.09.10 – WoW – I don’t get it, GoP bøssehader er… bøsse, Henrik-hetz